Sejarah Pesawat Concorde : Karya Agung Kejuruteraan yang Menjadi Kegagalan

Pada tahun 2003, salah satu pesawat paling hebat yang pernah dibina melakukan pendaratan terakhirnya. Selepas 27 tahun berkhidmat, pesawat terkenal yang diberi nama Concorde ini ditamatkan perkhidmatannya. Air France terlebih dahulu menghentikan penggunaan pesawat penumpang supersonik ini diikuti pula oleh British Airways sejurus selepas itu.

Bagi sesetengah orang, Concorde adalah sebuah pesawat anggun dan hebat. Bagi sesetengah yang lain pula, ia adalah pesawat yang bising dan mencemarkan alam sekitar. Persoalannya, bagaimana pesawat terhebat ini menjadi kegagalan pada masa yang sama?

Secara teknikal, tidak dinafikan bahawa Concorde adalah sebuah pesawat yang membawa revolusi baru dalam dunia penerbangan. Pesawat yang dibina melalui program bersama UK dan Perancis ini telah mendahului zamannya dalam pelbagai segi.

Concorde merupakan pesawat pertama yang mempunyai pengambilan udara enjin yang dikawal komputer, menjadikan perbezaan pecutan pesawat yang ketara dalam dunia penerbangan pada masa itu.

Ia juga membolehkan Concorde memperlahankan aliran udara ke dalam enjinnya sehingga 1,000 mph dalam ruang sekecil 4.5 meter, menghalang enjin daripada risiko meletup.

Pesawat Concorde juga mempunyai brek serat karbon dan sistem kawalan fly-by-wire (sistem separuh automatik dan biasanya dikawal oleh komputer). Ia mungkin sesuatu yang normal pada hari ini tetapi pada tahun 1960-an, ia merupakan keajaiban kejuruteraan. Sistem brek dan kawalan ini menjadi terkenal disebabkan Airbus.

Antara ciri khas pesawat Concorde adalah pada sayap dan hidungnya yang panjang serta menjunam. Ciptaan inovasi ini membolehkan Concorde mempunyai rintangan udara yang minium agar lebih laju dan mudah dikawal. Pada masa yang sama, ia juga memberikan juruterbang penglihatan yang baik semasa berlepas dan mendarat. Ciri reka bentuk unik pesawat ini menjadi popular serta-merta.

Dengan semua penambahbaikan ini, Concorde dapat mengurangkan masa penerbangan jarak jauh separuh daripada kebiasaannya. Penumpang dapat melawat New York dan tempat-tempat lain merentasi lautan Atlantik dalam jumlah yang lebih ramai pada dua kali ganda kelajuan bunyi (2.04 Mach).

Sejarah Concorde bermula pada 1962 apabila Geoffroy de Courcel dari Perancis dan Julian Amery dari UK menandatangani perjanjian pesawat supersonik Anglo-Perancis. Tujuh tahun kemudian, pesawat Concorde melakukan penerbangan supersonik pertama dunia pada 1 Oktober 1969.

Penerbangan komersial pertama Concorde bermula pada 21 Januari 1976 apabila British Airways Concorde terbang dari London ke Bahrain dan Concorde Air France terbang dari Paris ke Rio de Janeiro.

Antara tahun 1976 hingga 2000, Concorde terus memberikan perkhidmatan kepada penumpang kaya dan peminat fanatik pesawat itu sehinggalah kemalangan tragik yang berlaku di Paris sehingga mengorbankan 113 nyawa.

Selepas GBP 71 juta dibelanjakan untuk meningkatkan keselamatan pesawat supersonik itu, Concorde kembali aktif memberi perkhidmatan pada November 2001. Helepas hanya dua tahun dilancarkan semula, British Airways dan Air France mengumumkan bahawa mereka akan menamatkan perkhidmatan Concorde. Penerbangan terakhir Concorde adalah pada Oktober 2003.

Walaupun merupakan satu ciptaan yang hebat, Concorde mungkin diperkenalkan pada waktu yang tidak sesuai. Ciptaan Concorde telah disempurnakan sebelum kenaikan mendadak harga minyak pada tahun 1970-an.

Walaupun ia adalah karya agung dalam kejuruteraan, kelajuan pesawat ini memerlukan penggunaan minyak yang banyak. Ini membuatkan penggunaan komersial Concorde tidak begitu menguntungkan dalam era di mana harga minyak semakin meningkat.

Disebabkan penggunaan minyak yang banyak, Concorde tidak mampu untuk terbang dari UK ke Pantai Barat Amerika Syarikat. Kapasiti minyaknya hanya mampu membawa penumpang dari UK ke Pantai Timur Amerika Syarikat sahaja.

Selain itu, Concorde hanya boleh memuatkan 100 orang penumpang tetapi memerlukan minyak yang sama dengan jumlah digunakan pesawat Boeing 747. Jika dibandingkan, Boeing 747 mampu terbang dua kali lebih jauh dan mampu membawa penumpang sebanyak empat kali ganda. Tambahan pula, Concorde menghasilkan bunyi yang terlalu kuat.

Ramai yang menyangka bahawa kemalangan yang berlaku pada tahun 2000 adalah sebab mengapa Concorde dihentikan. Sebenarnya, Air France dan British Airways telah lama merancang untuk menghentikan perkhidmatannya.

Bagi sesetengah orang, penamatan Concorde adalah satu tragedi. Ben Lord dari "Kumpulan Selamatkan Concorde" berkata pesawat itu adalah lebih maju berbanding Apollo 11 yang membawa manusia pertama ke bulan.

Juruterbang Concorde paling lama, Jork Lowe, pula berkata bahawa tiada satu pun pesawat tentera yang mampu menyaingi Concorde. Lowe yang juga bekas presiden Royal Aeronautical Society menambah, pesawat supersonik itu sangat mudah dikendalikan.

Ketika dia membawa Concorde ke Pameran Antarabangsa Toronto, seramai 750,000 orang hadir untuk menyaksikan pesawat itu. Ia adalah salah satu pengalaman yang tidak dapat dilupakannya.

Lowe juga teringat ketika pengawal trafik udara mengarahkan juruterbang SR71 Blackbird, sebuah pesawat pengintip altitud tinggi supaya memberi laluan kepada Concorde yang sedang dalam perjalanan untuk pendaratan. Ia merupakan satu penghormatan yang tinggi diberikan kepada juruterbang Concorde yang begitu sedikit jumlahnya.

Walaupun penggunaan Concorde dilihat tidak praktikal ketika ia ditamatkan, ini tidak mengubah hakikat bahawa pesawat itu adalah satu kejayaan hebat dunia kejuruteraan. Adakah pesawat itu akan membuat comeback pada masa akan datang? Hanya masa yang akan menentukannya.


Kisah Pembunuh Bergelar "The Beast" Yang Bakal Dibebaskan Tahun 2021

Di sebuah penjara kawalan ketat yang terletak di kawasan terpencil di Colombia, terdapat seorang penjenayah bahaya bernama Luis Alfredo Garavito Cubillos atau lebih dikenali sebagai Luis Garavito.

Dalam penjara itu, Garavito ditempatkan secara berasingan dari banduan lain demi keselamatan dirinya sendiri. Hanya beberapa orang banduan terpilih sahaja dapat bertemu dengannya ketika mereka menghantar makanan dan minuman.

Pegawai penjara menggambarkan Garavito sebagai seorang yang menghormati, santai dan positif. Ketika menjalani hukuman, dia belajar bagaimana untuk menjadi seorang ahli politik. Apabila dibebaskan, dia berharap dapat memulakan hidup baru dan ingin menyertai kempen membantu kanak-kanak yang didera.

Namun, mengapakah Garavito yang mempunyai ciri-ciri positif ini digelar sebagai seorang "Pembunuh bersiri paling teruk di dunia"? Berikut adalah sedikit pengenalan mengenai lelaki yang digelar sebagai "La Bestia" atau "The Beast" ini.

Luis Garavito dilahirkan pada 25 Januari 1957. Dia merupakan anak sulung daripada tujuh adik-beradik. Ketika ditangkap, Garavito mendakwa sejak kecil lagi dia menjadi mangsa dera dan seksual bapanya yang merupakan kaki alkohol.

Pada usia 16 tahun, Garavito melarikan diri dari rumah dan mengembara di serata Colombia untuk mencari pekerjaan. DIa pernah bekerja sebagai kerani kedai dan penjual jalanan yang menjual barangan keagamaan.

Garavito kemudian bercinta dengan seorang wanita yang mempunyai seorang anak kecil. Menurut rakan-rakannya, Garavito adalah seorang bapa yang baik tetapi seorang yang panas baran.

Ketika meningkat dewasa, dia sudah biasa hidup berpindah-randah. Dia juga mewarisi sifat kaki botol bapanya dan sering membuat masalah di setiap tempat kerjanya. Dia juga pernah cuba untuk membunuh diri tetapi tidak berjaya.

Colombia terlibat dalam perang saudara selama berdekad-dekad lamanya sejak akhir tahun 1960-an. Ini menyebabkan beribu-ribu rakyatnya kehilangan tempat tinggal dan terpaksa merempat di jalanan.

Kebanyakan mereka yang menjadi gelandangan adalah kanak-kanak yang kematian atau kehilangan ibu bapa. Kehilangan kanak-kanak gelandangan ini mungkin tidak akan disedari, menjadikan mereka sasaran mudah. Luis Garavito sedar tentang keadaan ini dan menggunakannya untuk kepentingan nafsu songsangnya sendiri.

Walaupun ketika dia tidak disyaki, Garavito sentiasa berhati-hati apabila melakukan jenayah. Dia secara khusus mensasarkan mereka yang terdesak, tiada tempat mengadu atau anak-anak yatim piatu yang sentiasa mengharapkan bantuan.

The Beast biasanya akan mendekati mangsa-mangsanya dengan menawarkan bantuan seperti makanan, wang dan pekerjaan. Dia sering menyamar sebagai paderi, petani, orang tua atau peniaga jalanan yang mencari pekerja bagi membantunya di rumah atau dalam perniagaannya. Dia kerap menukar watak penyamarannya bagi mengelak daripada dicurigai.

Satu lagi modus operandi Garavito adalah dengan mengajak mangsanya berjalan-jalan sambil menceritakan masalah atau kisah hidup mereka. Pada hakikatnya, dia cuba untuk membuatkan kanak-kanak itu keletihan supaya mereka tidak kuat melawan dan mudah dikuasai.

Apabila mendapat peluang yang sesuai, dia akan mengikat mangsanya dan menyeksa mereka dengan kejam. Ada sebab yang kukuh mengapa Garavito diberi gelaran "The Beast".

Menurut laporan polis, mayat mangsanya yang ditemui terdapat tanda-tanda diseksa dalam jangka masa yang lama termasuk tanda gigitan dan penembusan pada dubur mereka. Ada mangsa yang dipotong kemaluannya sebelum disumbat di dalam mulut mereka dan ada juga mangsa yang dipotong anggota tubuhnya.

Lima tahun selepas Luis Garavito membunuh mangsanya yang pertama, barulah pihak polis mula menyedari kehilangan ramai kanak-kanak gelandangan dan memulakan siasan terhadap perkara itu.

Pada akhir tahun 1997, sebuah kubur besar yang menempatkan ramai mayat kanak-kanak telah ditemui. Pihak polis melancarkan siasatan yang lebih terperinci kerana ia adalah jenayah terancang.

Pada Februari 1998, mereka menemui dua lagi mayat kanak-kanak yang ditanam bersebelahan antara satu sama lain di lereng bukit. Hanya selang beberapa meter sahaja, mereka menemui satu lagi mayat kanak-kanak. Ketiga-tiga mayat itu ditemui dengan tangan terikat dan dipotong kepalanya. Senjata pembunuhan juga ditemui berhampiran kubur kanak-kanak malang itu.

Semasa memeriksa kubur-kubur itu dengan lebih lanjut, pihak polis telah menemui sebuah nota tulisan tangan dengan alamat sebuah rumah di dalamnya. Rupa-rupanya, alamat itu adalah alamat tempat tinggal teman wanita Garavito yang dikenalinya selama bertahun-tahun lamanya.

Pihak polis telah menyerbu kediaman teman wanita Garavito berpandukan alamat itu tetapi dia tidak berada di sana. Walau bagaimanapun, pelbagai barangan milik The Beast itu ada di premis itu dan teman wanitanya memberi kerjasama dengan pihak polis untuk memeriksanya.

Dalam salah satu beg milik Garavito, polis telah menemui banyak gambar kanak-kanak lelaki dan sebuah jurnal di mana dia menulis dengan terperinci apa yang telah dilakukannya terhadap mangsa-mangsanya. Dia juga mencatat jumlah mangsa yang telah dibunuhnya.

Pencarian Garavito telah dijalankan selama beberapa hari di beberapa tempat tinggalnya serta kawasan-kawasan di sekitar bandar Genova di mana dia sering kelihatan. Malangnya, pihak polis tidak berjaya menemui suspek utama mereka itu.

Pada 22 April 1998, pihak polis di bandar bersebalahan telah memberkas seorang lelaki kerana disyaki melakukan kesalahan merogol. Seorang gelandangan yang tinggal di sebuah lorong telah menyedari seorang budak lelaki diekori dan dicabul oleh seorang lelaki dewasa.

Gelandangan yang menjadi saksi itu kemudian telah campur tangan dan menyelamatkan budak lelaki itu. Dia kemudian melaporkan kejadian itu kepada pihak berkuasa. Pihak polis kemudian menahan suspek atas tuduhan cubaan merogol.

Tanpa mereka sedari, mereka sebenarnya telah menahan seorang lelaki yang melakukan kesalahan lebih besar daripada cubaan merogol. Mereka sebenarnya telah menangkap The Beast yang menjadi buruan selama hampir seminggu.

Sebaik sahaja disoal siasat pihak polis, Garavito mengaku telah mendera 147 orang budak lelaki dan menanam mayat mereka di kubur yang tidak bertanda. Bahkan dia melukis peta untuk memudahkan pencarian pihak polis. Akhirnya, Luis Garavito telah disabitkan dengan 138 tuduhan membunuh dan polis masih melakukan siasatan untuk mencari mangsa selebihnya.

Hukuman maksimum untuk kesalahan membunuh di Colombia adalah sekitar 13 tahun. Apabila didarabkan dengan 138 pertuduhan, hukuman yang sepatut diterima Garavito adalah selama 1853 tahun penjara.

Disebabkan dia membantu pihak polis menemui mayat mangsa-mangsanya, hukumannya dikurangkan kepada 40 tahun sahaja. Kemudian, hukumannya dikurangkan lagi selama 22 tahun dan bakal dibebaskan pada 2021. Keputusan ini mendapat bantahan ramai rakyat Colombia.


10 Tahun Dahulu, Teknologi-Teknologi Ini Dianggap Sangat Menakutkan

Tidak dapat dinafikan, teknologi membantu membuatkan hidup kita menjadi lebih baik dan mudah.

Tanpa teknologi, kita mungkin masih perlu menunggang haiwan untuk ke satu tempat, membasuh baju menggunakan tangan dan mencatat segala perkataan menggunakan tangan.

Dan walaupun teknologi banyak membantu kita, ia juga sebenarnya sangat merosakkan manusia secara perlahan-lahan.

Ia juga boleh digunakan ke arah yang tidak baik yang mana boleh menghancurkan dunia.

iluminasi.com kongsikan 5 teknologi yang dianggap menakutkan pada 10 tahun yang lalu.

Lebih daripada 380 juta orang melawat laman sesawang yang dimiliki oleh Google dan Yahoo secara purata dalam sebulan pada tahun 2013.

Setiap e-mel yang dihantar melalui Gmail, setiap hamparan yang disimpan dalam Dokumen Google dan setiap perbualan yang dibuat di Yahoo Messenger disimpan dalam "awan," rangkaian global pelayan dan pusat data.

Anda mungkin mengandaikan bahawa semua maklumat peribadi dan data peribadi ini disulitkan dan dilindungi dari mata yang mengintip, namun kini kita tahu apa yang sebenarnya berlaku.

Terima kasih kepada pendedahan yang dibocorkan oleh bekas kontraktor Agensi Keselamatan Awam (NSA) Edward Snowden pada tahun 2013, kita semua dapat mengetahui bahawa agensi perisikan AS ini secara aktif menyaring menerusi e-mel, sejarah carian dan rekod telefon berjuta-juta orang yang tidak bersalah dalam mencari potensi aktiviti pengganas.

Sebagai sebahagian daripada program rahsia yang dipanggil PRISM, NSA memenangi kelulusan mahkamah untuk memaksa syarikat-syarikat seperti Google dan Yahoo untuk menyerahkan rekod pada pengguna web asing.

Jika itu tidak mencukupi, NSA juga secara diam-diam melihat ke dalam cloud server Google dan Yahoo tanpa pengetahuan atau persetujuan syarikat.

Para pengkritik menggelarkannya secara terang-terangan sebagai tidak berperlembagaan untuk menyerahkan setiap pengguna Web yang tidak mengetahui untuk melindungi pengawasan.

Walaupun bunyinya agak menakutkan, anda harus menganggap bahawa semua aktiviti dalam talian anda dikumpulkan oleh seseorang, sama ada penyedia Internet anda, Google atau program pengintipan rahsia kerajaan.

Inovasi kejuruteraan yang paling penting bagi zaman industri seperti kenderaan bermotor, penjanaan elektrik dan pembuatan industri adalah sumber terbesar pelepasan CO2.

Memandangkan pemimpin dunia kelihatan tidak mahu atau tidak dapat mengambil tindakan yang berkesan untuk mengurangkan pelepasan rumah hijau, beberapa ahli sains mencadangkan penyelesaian berisiko yang dipanggil geoengineering atau kejuruteraan iklim.

Geoengineering menggunakan sains dan teknologi untuk "menggodam" planet kita kembali ke sediakala. Oleh kerana pemanasan global adalah ancaman terbesar, saintis mencadangkan cara yang kreatif dan sangat mahal untuk menyejukkan atmosfera secara buatan dengan sama ada menyekat sinaran matahari atau menyedut CO2 yang berlebihan.

Malah mereka yang mencadangkan geoengineering memberi amaran kesan sampingan yang tidak diingini.

Pertambahan alga boleh menghasilkan zon mati yang besar di lautan, semburan air laut oleh satu negara boleh menyebabkan monsun ke bahagian dunia yang lain dan reaksi kimia boleh menyebabkan kerosakan yang meluas kepada habitat semulajadi serta kehidupan manusia.

Jurutera geoengineering berhujah bahawa tidak melakukan apa-apa juga membahayakan bumi.

Di seluruh dunia, kira-kira 1.3 juta orang terbunuh dalam kemalangan kereta setiap tahun.

Dan sudah tentunya ada masalah lalu lintas yang sangat teruk di mana ramai penduduk bandar terperangkap di dalam kesesakan lalu lintas. Ini membantutkan produktiviti.

Kemudian, wujudnya kereta memandu sendiri Google, kenderaan autonomi yang menjanjikan untuk mengelakkan kemalangan dan memastikan aliran lalu lintas mengalir dengan lancar melalui algoritma.

Dikuasakan oleh perisian Google Chauffeur, kereta ini menggunakan GPS dan pengimbas atas bumbung untuk terus berjalan dan memberikan tindak balas kepada kenderaan berhampiran.

Sehingga 2013, kereta masih dalam fasa ujian beta, tetapi berpuluh-puluh kereta robot sudah berada di jalan raya di California dan Nevada.

Salah satu kebimbangan terbesar mengenai kereta tanpa pemandu bukannya gangguan perisian, tetapi peralihan janggal dari mod robot ke mod manusia.

Suara Google Chauffeur yang menenangkan memberi isyarat kepada pemandu manusia tentang situasi yang akan datang yang memerlukan kawalan tangan, seperti jalan bergabung yang rumit atau pondok tol.

Tetapi jurutera Google masih berusaha untuk mengetahui berapa banyak masa amaran yang diperlukan sebelum komputer akan mengambil alih semula pemanduan atau apa yang perlu dilakukan sekiranya pemandu telah melakukan sesuatu yang biasa manusia lakukan seperti tertidur.

MakerBot Replicator 2 menawarkan keupayaan yang luar biasa untuk mencetak model plastik 3-D apa sahaja yang anda boleh bayangkan dari mainan kanak-kanak, gear untuk turbin angin atau model punggung anda yang sempurna.

Percetakan 3-D tidak diragui merupakan loncatan besar bagi pembuatan berskala kecil, tetapi ia juga merupakan potensi untuk membantu pencuri dan pengganas dengan bajet yang rendah.

Pada tahun 2011, satu kumpulan penjahat yang giat menggunakan pencetak 3-D untuk meniru bahagian hadapan plastik stesen mesin ATM.

Dengan meletakkan stesen ATM palsu mereka di atas mesin tunai sebenar, mereka dapat mengesan kad ATM mangsa dan mencuri lebih daripada RM1.6 juta dari akaun-akaun mangsa.

Tetapi apa yang lebih menakutkan adalah kumpulan pengganas menggunakan pencetak 3-D untuk membina senjata, bom dan senjata lain.

Pada tahun 2013, seorang pelajar undang-undang University of Texas, Cody Wilson mengumumkan penciptaan Liberator, sebuah pistol kaliber .380 berfungsi sepenuhnya yang dibuat menggunakan pencetak 3-D.

Hakikat bahawa ia diperbuat daripada plastik menimbulkan ketakutan kerana ia boleh melepasi pengesan logan. Cody Wilson menyimpulkan ancaman dengan baik kepada majalah Forbes dengan berkata: "Di mana-mana terdapat komputer dan sambungan Internet, pasti pistol boleh dihasilkan."

Seorang pengendali CIA di Virginia boleh menerbangkan drone Predator ke Pakistan pada waktu malam, mengesan sasarannya pada skrin video dan menghujani peluru berpandu Hellfire dari bilik pejabatnya sahaja.

Walaupun pegawai penguat kuasa penentang keganasan dan Rumah Putih mempertahankan drone tanpa pemandu itu sebagai alternatif "bersih" terhadap tindakan ketenteraan, penggunaan drone menimbulkan persoalan penting tentang pembunuhan yang disokong oleh pemerintah dan kematian yang tidak dapat dihindari bagi orang awam yang tidak bersalah.

Sama seperti drone ketenteraan, orang ramai juga takut terhadap kemungkinan yang boleh dicetuskan drone pengintip domestik.

Pada tahun 2012, Kongres A.S. meluluskan rang undang-undang yang membenarkan Pentadbiran Penerbangan Persekutuan (FAA) membuat peraturan untuk penggunaan drone komersial dan polis di ruang udara A.S.

Dan Datuk Bandar New York City, Michael Bloomberg mengulas bahawa kehadiran drone yang melayang di atas bandar-bandar Amerika adalah "tidak dapat dielakkan".

Penguatkuasa undang-undang teruja dengan idea untuk mengejar suspek dari udara, tetapi penyokong privasi bimbang bahawa ia adalah satu langkah kecil dari pengawasan yang disasarkan kepada mengintip setiap orang secara sembarangan setiap masa.


8 Makanan Harian Yang Boleh Mencegah Migrain

Migrain adalah seperti tetamu yang tidak diundang yang datang tanpa pengetahuan anda dan sukar untuk disingkirkan.

Jika anda sering mengalami sakit kepala, pasti anda tahu betapa seksanya situasi ini.

Sudah tentu, anda boleh mengambil pil atau melakukan senaman untuk mengubati kesakitan anda, tetapi ubat-ubatan ini bersifat sementara, yang bermaksud sakit kepala anda sentiasa boleh kembali.

Sebenarnya ada perkara lain yang anda boleh lakukan, iaitu menukar gaya pemakanan anda.

Walaupun ada sesetengah makanan yang boleh memicu migrain, ada juga makanan yang boleh membina daya ketahanan anda dalam menentang dan mencegah migrain tanpa sebarang usaha.

Salmon adalah salah satu makanan terbaik yang membantu masalah migrain untuk beberapa sebab. Pertama, ia kaya dengan omega 3 asid lemak.

Omega 3 telah dikreditkan dengan beberapa manfaat kesihatan termasuk mengurangkan risiko kanser, mengurangkan keradangan, menurunkan tekanan darah dan meningkatkan kesihatan arteri anda.

Salmon juga mempunyai profil asid lemak omega 3-6-9 yang seimbang, menjadikannya makanan anti-keradangan yang sangat baik.

Selain daripada profil kaya asid lemak, salmon juga mengandungi dengan mineral yang membantu memerangi keradangan.

Malah, salmon mengandungi jumlah vitamin B yang tinggi, termasuk Riboflavin yang mana secara klinikal ditunjukkan sebagai alat yang berguna untuk menguruskan serangan migrain yang kerap.

Untuk menerima manfaat kesihatan penuh daripada ikan ini, sasarkan untuk makan 2 atau 3 hidangan salmon setiap minggu.

Coklat mengandungi sejumlah besar magnesium yang dikenali sebagai "mineral penenang."

Magnesium adalah salah satu mineral yang paling biasa digunakan untuk menguruskan migrain kerana sebab yang kukuh.

Ia adalah sangat penting untuk berehat dan tidur yang betul, tetapi tekanan menyahkan magnesium dari badan anda.

Salah satu sumber magnesium terkaya adalah dalam coklat gelap dengan sekurang-kurangnya 70% koko.

Astaxanthin membantu melawan keradangan pada tubuh yang seterusnya membantu badan anda menguruskan serangan migrain.

Udang juga merupakan sumber yang kaya dengan vitamin, mineral, dan asid lemak omega yang juga membantu memerangi keradangan.

Lobak merah dan ubi keledek sangat kaya dengan beta-karotena dan nutrien lain dengan ciri-ciri anti-radang.

Ubi keledek bukan sahaja sedap, tetapi ia juga membantu anda melawan migrain.

Kaya dengan itamin C, tembaga, mangan, pantothenic acid, niacin, potassium, vitamin B1, vitamin B2, vitamin B6, dan fosforus, memakan ubi keledek apabila anda mengalami sakit kepala akan mengurangkan kesakitan dan menenangkan anda.

Quinoa adalah makanan neutral lain yang selamat untuk hampir semua orang yang mengalami migrain. Quinoa adalah karbohidrat dan protein yang seimbang.

Oleh kerana ia adalah lembut bagi saluran gastrointestinal, ia adalah salah satu makanan yang membantu ketika diserang migrain.

Di samping semua manfaat kesihatan lain, quinoa membantu menghalang migrain manfaat riboflavin, magnesium dan besi yang terkandungnya.

Kebanyakan orang tidak minum air yang mencukupi, yang mana boleh menyebabkan dehidrasi ringan.

Dehidrasi adalah berita buruk bagi orang yang mempunyai migrain kerana ia adalah salah satu pencetus yang paling biasa.

Walaupun tidak ada jumlah minimum air yang sesuai untuk semua orang, cara terbaik untuk bermula adalah dengan meminum sekurang-kurangnya 4 liter air setiap hari.

Jika anda aktif atau sedang pulih dari serangan migrain, anda mungkin memerlukan lebih banyak lagi air.

Semasa meningkatkan pengambilan air anda, pastikan anda juga meningkatkan pengambilan garam dan elektrolit anda.

Magnesium, kalium, klorida, dan natrium dalam badan hilang apabila pengambilan air bertambah.

Mengandungi jumlah vitamin C yang tinggi, jus lemon dikenali dengan manfaat kesihatannya dan melawan migrain menjadi salah satu daripadanya.

Setiap kali anda mengalami sakit kepala yang berdenyut-denyut, masukkan sedikit lemon ke dalam segelas air, tambah 2 sudu kecil garam dan minum ramuan magik ini.

Ia akan mengurangkan keradangan dan membuat anda berasa lebih baik dalam masa yang singkat.

Daging organ haiwan berbeza daripada daging otot yang biasa kita makan kerana ia cenderung untuk kaya dengan mineral dan vitamin.

Ramai orang melihat makanan ini sebagai tidak menyelerakan, namun jika anda boleh makan atau biasa dengan organ haiwan, ia merupakan antara makanan terbaik untuk membantu masalah migrain.

Otot jantung sangat baik kerana ia adalah sumber terkaya dalam nutrien CoQ10.

Satu kajian yang diterbitkan dalam jurnal Neurology mendapati bahawa 50% orang yang menambahkan CoQ10 ke dalam diet harian mereka mempunyai peningkatan yang ketara dalam pengurusan migrain.

Hati adalah satu lagi organ "superfood" kerana ia mengandungi kandungan B12 yang tinggi, vitamin A, dan mineral lain yang mempunyai ciri-ciri anti-keradangan yang sangat kuat.


Kisah Tragis Satu-Satunya Manusia Yang Berjaya Capai Hampir 0% Lemak Badan

Ahli bina badan Austria, Andreas Munzer, yang meninggal dunia 23 tahun lalui, kekal sebagai "gold standard" dan kisah peringatan bagi lelaki yang berusaha untuk mendapatkan tubuh badan yang tersangat "ripped" seperti yang diidamkan ramai dalam sukan ini.

Walaupun ia tidak dapat disahkan, Andreas nampaknya mati akibat pelbagai kegagalan organ, kemungkinan besar hasil daripada penyalahgunaan steroid anabolik dan diuretik selama bertahun-tahun seperti yang didakwa.

Andreas hanya berusia 31 tahun ketika meninggal dunia dan sangat mudah dikenali dari imej-imej yang telah menjadi tular internet.

Bedah siasat yang dilakukan ke atas mayat Andreas mendedahkan dia mempunyai hampir 0% lemak badan. Menurut pakar, jumlah lemak yang sekecil ini boleh mempercepatkan kematiannya.

Carol Garber, profesor sains pergerakan di Columbia University di New York City memberitahu bahawa manusia memerlukan lemak badan untuk fungsi selular, penggunaan tenaga dan menjadi pelapik sendi serta organ.

Memiliki lemak terlalu sedikit boleh menyebabkan kekurangan nutrien, ketidakseimbangan elektrolit dan kerosakan jantung, buah pinggang serta organ lain.

Lelaki memerlukan sekurang-kurangnya 3% lemak badan dan wanita sekurang-kurangnya 12% agar tubuh berfungsi dengan baik.

Jika anda memiliki peratusan lemak lebih rendah di bawah tahap minimum ini, anda mula melihat masalah kesihatan yang serius yang mana kadang-kala ia membawa kepada kegagalan organ dan kematian.

Tetapi walaupun terdapat risiko, gambar dan profil Andreas sering menjadi tular dalam forum bina badan kerana obsesi kekal sukan ini untuk melenyapkan tisu adipos habis-habisan daripada tubuh mereka, menurut Brian Washington, pesuruhjaya Persekutuan Bina badan Amerika Syarikat .

Brian Washington menambah lagi bahawaperatusan lemak badan adalah isu utama dengan ahli bina badan.

Mereka menumpukan usaha dan wang mereka ke atas produk untuk mengurangkan lemak serendah yang mungkin.

Hal ini dipersetujui oleh ramai yang lain termasuklah Louis Zwick, pengeluar Musclemania, sebuah syarikat produksi pertandingan bina badan dan kecergasan.

Louis berkata bahawa masih terdapat sesetengah ahli bina badan yang obses tentang peratusan lemak yang mendapatkan bacaan ini setiap hari.

Dan bagi mereka yang tidak peduli dengan peratusan lemak secara tepat masih peduli untuk mendapatkan badan yang "sekering" yang boleh untuk bertanding.

Louis yang merupakan sebahagian daripada kru filem yang merakamkan pertandingan terakhir yang disertai Andreas sebelum meninggal 10 hari kemudian berkata bahawa Andreas sangat "lean" tetapi meragui peratusan lemak adalah 0%.

Tetapi ahli bina badan masih mampu untuk mengurangkan lemak serendah yang mungkin sehinggakan ia tidak dapat diukur menggunakan cara biasa.

Mencubit kulit untuk mengukur ketebalan lemak di bawah lapisan kulit adalah cara paling biasa untuk mengukur peratusan lemak badan.

Secara purata, ahli bina badan memiliki antara 3% dan 5% lemak badan yang kebiasaannya berlaku ketika musim pertandingan.

Dan bagi Andreas Munzer, dia adalah lebih "kering" berbanding ahli bina badan yang lain dan digelarkan sebagai ahli bina badan paling "ripped" dalam sejarah.


12 Sebab Mengapa Ikan Paus Sering Berenang Naik Ke Pantai

Persoalan mengapa ikan paus sering naik dan terdampar di pantai-pantai seluruh dunia masih menjadi spekulasi dan belum menemui jawapan yang jelas. Sebenarnya, kejadian seperti ini bukanlah sesuatu yang baru. Rekod sejarah menunjukkan bahawa ikan paus telah naik ke pantai secara misteri sekurang-kurangnya sejak tahun 300 SM lagi.

Kini, saintis mendapati kejadian itu semakin kerap berlaku dan ia melibatkan jumlah yang lebih besar berbanding sebelumnya. Keadaan ini telah menimbulkan kebimbangan di kalangan ahli biologi marin, aktivis hidupan laut dan pencinta ikan paus. Berikut adalah beberapa kemungkinan mengapa ikan paus "membunuh diri".

Bagi memenuhi permintaan pasaran dagangan global yang semakin tinggi, banyak bot dan kapal digunakan sebagai salah satu kaedah pengangkutan yang efektif.

Keadaan ini juga akan meningkatkan peluang untuk ikan paus mengalami kecederaan akibat pelanggaran dengan bot, kapal dan mesin akuatik buatan manusia. Apabila cedera, ikan paus yang sakit mungkin secara tidak sengaja akan berenang dan terdampar di pantai.

Ikan paus juga boleh menjadi sakit dan keracunan akibat pencemaran bahan kimia seperti gas dan asid daripada pengumpulan sampah harian yang dihasilkan oleh kehidupan sehari-harian manusia. Ikan yang sakit mungkin hilang pertimbangan dan berenang naik ke pesisir pantai.

Sesetengah ahli biologi dan saintis membuat spekulasi bahawa ikan paus boleh menjadi tidak terurus, sakit dan keliru akibat penggunaan sonar buatan manusia. Sonar ini dipercayai boleh mengganggu gelombang otak ikan paus.

Ikan paus diketahui menggunakan echolocationataugema lokasi (proses mengesan objek dengan cara mendengar dan mengenal pasti arah pantulan bunyi). Jika proses ini terganggu, ia boleh menyebabkan ikan paus menjadi hilang arah.

Sama seperti manusia yang mengalami masalah kesihatan, mamalia akuatik ini juga menderita penyakit semula jadi dan ia berlaku di luar kawalan mereka atau kita. Masalah kesihatan mungkin boleh mengganggu fungsi dan deria ikan paus sehingga ia terdampar di pantai.

Pengkaji juga percaya bahawa ikan paus boleh terdampar di pantai disebabkan usaha mereka untuk melarikan diri atau mendapat perlindungan daripada serangan pemangsa seperti jerung atau mamalia laut lain seperti Paus Pembunuh.

Walaupun sukar untuk mencari maklumat yang mencukupi tentang kejadian ikan paus diracuni oleh spesies akuatik lain, pengkaji tidak menolak bahawa ikan paus mungkin boleh diracuni dan menjadi celaru. Ia sekaligus menjadi penyebab mereka berenang naik ke pantai.

Sebahagian ahli biologi percaya bahawa perubahan atau kejadian tidak normal dalam medan magnetik bumi boleh mengganggu navigasi biologi (pandu arah semula jadi) ikan paus, menyebabkannya hilang arah.

Sama seperti manusia, ikan paus juga mengalami masalah radang paru-paru yang menyebabkan kesukaran bernafas kerana sebahagian daripada paru-paru berisi cecair. Terdapat beberapa kes yang direkodkan di mana ikan paus berenang ke pesisir pantai disebabkan penyakit ini.

Walaupun secara dasarnya ikan paus mempunyai deria rasa yang baik dan merupakan perenang hebat tetapi terdapat beberapa contoh di mana ikan paus telah bertembung dengan elemen semula jadi seperti (batu besar, gua bawah laut dan sebagainya).

Apabila cedera, ikan paus akan mudah menjadi celaru dan gagal menentukan arah tujuan dengan baik.

Isu pemanasan global dan kesannya kepada Bumi merupakan topik biasa yang dibincangkan pada hari ini. Perubahan keadaan pasang surut air laut atau bongkah ais yang semakin mencair mungkin menyebabkan gangguan kepada sistem makanan akuatik.

Ia juga boleh memaksa ikan paus untuk mengembara demi mencari makanan dan menyebabkan mereka berenang ke perairan cetek, sekaligus meningkatkan risiko mamalia laut itu terdampar di pesisiran pantai.

Ikan paus adalah makhluk bersosial dan sering mengembara dalam kumpulan yang besar. Dalam sesetengah kes terpencil, sekumpulan paus mungkin mengikuti ikan paus yang sakit atau sesat dan berenang ke perairan cetek di mana akhirnya mereka terdampar di pantai secara tidak sengaja.

Dalam sesetengah kes, ikan paus yang ditemui sebenarnya telah mati lebih awal dan bangkainya dihanyutkan sehingga ke pesisir pantai.

Seperti yang dinyatakan sebelum ini, beberapa teori ini sukar dibuktikan dengan jelas. Namun, kemungkinan ini adalah penting dan perlu diambil berat kerana ia mungkin boleh menyelesaikan masalah mengapa ikan paus "membunuh diri" dengan berenang ke pantai terutamanya jika ia disebabkan oleh faktor manusia itu sendiri.


Apa Kesan Pada Malaysia Jika Keluar Dari Kesatuan Komanwel?

Rasanya kita semua tahu, sebagai sebuah negara bekas jajahan British - negara kita merupakan salah sebuah negara yang menganggotai Kesatuan Komanwel atau 'Commonwealth.'

Meletakkan Ratu Elizabeth II sebagai ketua kepada Kesatuan ini, setakat artikel ini ditulis - Kesatuan Komanwel mempunyai 53 anggota majoritinya diletakkan sebagai negara berstatus di bawah Jajahan Komanwel seperti Australia, New Zealand, Jamaica, Bahamas dan Kanada.

Semenjak tertubuhnya kesatuan ini, beberapa negara mengambil keputusan untuk keluar daripada keahlian, seperti Gambia pada tahun 2013 dan yang terbaru Maldives pada tahun 2016.

Bagaimanapun, Gambia memilih untuk menyertai semula Komanwel pada tahun 2017.

Pernahkah anda tertanya, apakah faedah dan kesan kepada negara kita apabila bercakap tentang Kesatuan Komanwel, selain daripada layak menyertai Sukan Komanwel?

Kita tolak pandangan teori konspirasi dunia dalam artikel ini dan lihat apakah tujuan sebenar kesatuan Komanwel ditubuhkan.

Untuk memahami tujuan penubuhan Komanwel, kita perlu melihat fasa-fasa penjajahan British terlebih dahulu.

Berikutan gerakan penjajahan British yang berjaya menguasai banyak negara di seluruh dunia, kerajaan British sendiri mengakui mereka telah banyak melakukan kesilapan, gagal mengambil berat pandangan negara-negara koloni mereka yang bersaiz kecil.

Kegagalan ini menyebabkan banyak pemerintah di negara kecil merasakan kedudukan mereka kurang dihargai British dari segi kewangan, ekonomi dan juga bantuan ketenteraan.

Selepas beberapa siri perbincangan yang membawa kepada perubahan dasar, proses pertukaran British daripada Empayar British kepada sistem Komanwel British diperkenalkan.

Tujuannya adalah untuk pihak British dapat mewujudkan hubungan dua hala yang lebih baik melibatkan pemerintahan dengan pemimpin setempat, ibarat 'negara adik-beradik yang akrab'.

Hubungan ini diharap bukan saja berlaku daripada segi ekonomi, malahan negara-negara kecil juga akan diberikan peluang bersuara bagi menuntut keperluan masing-masing yang berbeza.

Dalam aspek ekonomi, British mahu meletakkan diri mereka sebagai orang tengah dalam membantu mempertingkatkan kerjasama di antara semua negara koloni mereka.

Perubahan paling besar yang dilakukan British seraya pengenalan dasar baru Komanwel adalah perletakan negara-negara koloni mereka setara sama rata dengan United Kingdom - membolehkan negara-negara kecil mula merasakan suara mereka semakin didengari.

Ini diharap akan memberikan mereka hak untuk menentukan hala tuju negara sendiri, tanpa campur tangan Britain.

British berusaha keras menarik hati negara-negara bekas jajahan mereka untuk terus kekal bersama dalam Kesatuan Komanwel - walaupun negara itu bukan lagi koloni British.

Komanwel pada zaman sekarang sudah berkembang pelaksanaannya, mempunyai fokus bagi membantu negara-negara kecil dalam pembangunan sistem ekonomi yang saban hari semakin berubah.

Setiap negara anggota Komanwel layak untuk menerima khidmat nasihat daripada majlis penasihat Komanwel berkenaan langkah dan cadangan yang perlu dilaksanakan bagi memastikan setiap negara anggota terus stabil.

Antaranya adalah sokongan dalam melobi Bank Dunia dan International Monetary Fund (IMF) untuk menyalurkan bantuan kepada negara anggota yang layak, berdasarkan kepada laporan yang disediakan jawatankuasa Komanwel.

Sepanjang tahun 2008 hingga 2015, bantuan dana kewangan kepada negara anggota Komanwel telah bertambah, seiring usaha membantu negara-negara ini melakukan projek-projek pembangunan yang diperlukan.

Selain itu, negara Komanwel juga mendapat sokongan dalam sebarang bentuk urusan diplomatik melibatkan Pertubuhan Bangsa-Bangsa Bersatu, dengan Komanwel menyediakan pejabat delegasi khas di PBB bagi kemudahan negara anggota.

Dalam aspek ketenteraan, berikutan kedudukan United Kingdom yang agak besar dalam perikatan ketenteraan NATO serta kerjasama ketenteraan di Eropah, bantuan ketenteraan serta kerjasama latihan antara negara anggota menjadi lebih mudah diperoleh bagi negara anggota Komanwel.

Kesatuan Komanwel tidak banyak menerima reaksi negatif serta jarang dibelenggu persepsi buruk masyarakat dunia.

Ini kerana kebanyakan negara anggota bersetuju bahawa keahlian Komanwel lebih banyak membawa faedah kepada ahlinya, tanpa ada kesan besar kepada urusan kerajaan tempatan.

Walaupun demikian, sehingga kini terdapat empat buah negara yang memilih untuk keluar melucutkan keahlian Komanwel secara penuh, dengan hanya satu saja negara memilih menyertainya semula.

Zimbabwe dikeluarkan pada tahun 2003 akibat penggantungan keahlian, Ireland lebih awal pada tahun 1949, Gambia pada tahun 2013 sebelum menyertainya semula pada tahun 2017 dan yang terakhir Maldives pada tahun 2016.

Kajian berkenaan sebab utama kenapa setiap negara melepaskan keahlian Komanwel nyata berbeza-beza sebabnya.

Bagaimanapun, ada beberapa sebab yang boleh diambil sebagai penjelasan secara am, dapat disimpulkan daripada tindakan 3 negara itu keluar daripada kesatuan Komanwel.

Komanwel dilihat sebagai salah satu bentuk 'penjajahan baru' yang mampu menggugat kedaulatan sesebuah negara.

Persepsi yang terbentuk akibat daripada kewujudan Komanwel ini pasti akan menimbulkan satu persoalan aneh - mengapa sebuah negara yang pernah dijajah mahu mempunyai hubungan rasmi serta bergabung dengan negara yang pernah menjajahnya?

Bantuan diberikan dilihat sebagai satu usaha Komanwel untuk terus campur tangan, dalam urusan pentadbiran serta pembentukan dasar kerajaan sehingga mengganggu gugat negara tersebut.

Satu lagi sebab yang besar kemungkinan menyebabkan ada negara memilih untuk keluar daripada kesatuan, adalah penekanan mutlak yang diberikan Komanwel kepada sistem demokrasi.

Demokrasi menjadi salah satu definisi asas yang terkandung dalam piagam Komanwel, menegaskan bahawa setiap individu di dalam sistem sesebuah negara perlu diberikan peluang untuk membentuk atau memilih sistem masyarakat mereka.

Atas sebab itu, negara-negara anggota Komanwel dilihat diberikan tekanan untuk terus memastikan demokrasi serta prinsip di belakang sistem tersebut, dilaksanakan tanpa kompromi.

Dalam kes Gambia dan Maldives, kedua-dua negara dilihat gagal mengamalkan sistem demokrasi yang betul sehingga diberikan tekanan oleh pihak Komanwel.

Tekanan Komanwel ke atas Maldives selepas kejatuhan Presiden Mohammaed Nasheed dilihat sebagai satu langkah campur tangan British ke atas negara tersebut.

British melalui Kesatuan Komanwel mendesak agar pilihanraya dipercepatkan, sehingga mengakibatkan ahli politik Maldives merasakan desakan Komanwel agak keterlaluan.

Maldives akhirnya dilabelkan 'negatif' dalam usaha mengamalkan demokrasi, setelah Komanwel mengkritik mahkamah Maldives menangguhkan pilihanraya Presiden negara tersebut.

Atas insiddn tersebut, merajaan Maldives menyifatkan penyertaan mereka ke dalam kesatuan Komanwel sia-sia, selepas banyak usaha mereka sendiri hanya menaikkan status Komanwel di mata dunia.

Maldives juga melaporkan dana yang mereka dermakan kepada Kesatuan sehingga tahun 2017, lebih tinggi berbanding dengan dana bantuan yang mereka perolehi sebagai negara anggota Komanwel.

Kerajaan Maldives direkodkan menyebut tidak ada lagi faedah yang mereka boleh perolehi daripada Komanwel.

Maldives memutuskan untuk mewujudkan kerjasama mereka dengan negara Adia Barat dan China, yang dirasakan jauh lebih menguntungkan berbanding terus berada dalam Kesatuan Komanwel.


Kisah Pelacur yang Menjadi Ratu Lanun China - Ching Shih

Lanun adalah gelaran kepada mereka yang melakukan aktiviti jenayah seperti merampas dan merompak di lautan. Kapten Jack Sparrow mungkin merupakan lanun yang paling popular tetapi dia hanyalah watak rekaan untuk siri filem Pirates of the Caribbean.

Sebenarnya, ramai lanun-lanun dalam dunia sebenar yang terkenal seperti William Kidd (1645-1701), Edward "Blackbeard" Teach (1680- 1718), Bartholomew "Black Bart" Roberts (1682 - 1722) dan lain-lain lagi.

Walaupun ada lanun yang terdiri dari kaum hawa tetapi wanita bernama Ching Shih ini merupakan antara lanun yang paling digeruni dalam sejarah sehingga digelar sebagai "Ratu Lanun China". Berikut adalah kisah bagaimana Ching Shih menjadi seorang lanun.

Tidak banyak yang diketahui tentang kehidupan awal Ching Shih (atau dikenali juga sebagai Madame Ching, Zhèng Shì, Jehng Sih, dan Cheng I Sao). Dia dilahirkan sebagai Shi Xiang Gu di wilayah Guangdong pada tahun 1775.

Dia yang dikatakan seorang wanita cantik dan menawan ini mula bekerja sebagai seorang pelacur di rumah pelacuran terapung di Guangdong. Ching Shih juga pandai bergaul dengan pelanggan lelakinya dan berjaya menjadi pelacur kelas atasan dalam masa yang singkat.

Kecantikan Ching Shih mula menjadi bualan. ini membuatkan seorang lanun terkenal, Zheng Yi, ketua kepada sebuah armada yang dikenali sebagai "Armada Bendera Merah" ingin ingin melihat sendiri wanita itu.

Pada tahun 1801, Zheng Yi telah pergi ke Guangdong untuk bertemu dengan Ching Shih. Ketua lanun itu telah menghantar orang-orangnya untuk menyerbu rumah pelacuran di Guangdong dan menculik Ching Shih.

Zheng Yi ingin menjadikan Ching Shih sebagai isterinya. Ching Shih pula bersetuju dengan permintaan itu asalkan dia diberi kuasa dalam organisasi Armada Bendera Merah dan menerima sebahagian daripada hasil rompakan.

Pasangan itu kemudian menerajui Armada Bendera Merah bersama-sama. Armada yang mempunyai 200 buah kapal itu berkembang menjadi lebih besar kepada 600 buah kapal. Akhirnya, ia mencecah sehingga 1700-1800 buah kapal ketika puncak kegemilangannya.

Armada lanun itu dikelaskan mengikut "kod berwarna". Armada utama ditandakan dengan warna merah dan selebihnya ditandakan dengan warna hitam, putih, biru, kuning dan hijau. Armada Bendera Merah juga membentuk satu kerjasama dengan lanun yang menjadi armada musuh yang diketuai oleh lanun bernama Wu Shi'er.

Hanya selepas enam tahun berkahwin dengan Ching Shih, Zhing Yi meninggal dunia. Ketika itu, anggota Armada Bendera Merah dianggarkan seramai kira-kira 70 ribu orang (sebahagian rekod menyatakan sehingga 150 orang atau lebih).

Setelah kematian suaminya, Ching Shih sebenarnya boleh menyerahkan pemerintahan Armada Bendera Merah kepada anak angkat Zheng Yi iaitu Chang Pao tetapi dia ingin kekal berkuasa dan tidak mahu kembali kepada kehidupan lamanya sebagai pelacur.

Ching Shih adalah seorang ketua lanun yang tegas. Dia banyak menumpukan kepada usaha strategi perniagaan dan ketenteraan. Selain itu, Ching Shih juga mewujudkan "kerajaan" sendiri di mana lanun-lanun di bawah kelolaannya dilindungi undang-undang mereka sendiri dan perlu membayar cukai.

Setiap hasil rompakan perlu didaftarkan kepada armada terlebih dahulu sebelum ia diedarkan. Lanun yang berjaya merompak itu berhak mengambil 20% sahaja daripada hasil rompakan mereka, manakala baki 80% dimasukkan ke dalam dana kolektif kumpulan itu.

Ching Shih juga memperkenalkan peraturan yang ketat terhadap layanan banduan terutamana tahanan wanita. Mereka yang tidak mengikut kod undang-undang ini akan dihukum dengan berat. Penjenayah akan diburu dan telinga mereka akan dipotong apabila diberkas. Banyak lagi seksaan berat yang dikenakan.

Armada Bendera Merah juga mengawal kebanyakan kampung di pesisiran pantai dan kadang-kadang mengenakan cukai ke atas mereka. Ching Shih digeruni kerana sering menghukum penduduk yang ingkar dengan memaku kaki mereka di dek kapal dan memukul mereka.

Banyak kapal-kapal China, Portugis, Perancis dan British yang tewas di tangan Armada Bendera Merah. Armada tentera negara-negara ini menjadi buntu kerana tidak dapat menangani Armada Bendera Merah.

Walau bagaimanapun, kekuasaan Ching Shih menjadi goyah apabila "perjanjian antara lanun" telah pecah dan terbahagi kepada enam kumpulan lanun berbeza. Ketika inilah Maharaja Jiaqing dari Dinasti Qing nampak peluang untuk menundukkan lanun-lanun di China.

Kerajaan China menawarkan pengampunan kepada semua lanun dengan harapan mereka kembali menjadi rakyat biasa dan mengakhiri pemerintahan Ching Shih di lautan selama ini.

Ching Shih menghantar anak angkat mendiang suaminya dan juga kekasihnya iaitu Chang Pao untuk berunding dengan wakil kerajaan, Zhang Bai Ling, tetapi menemui jalan buntu. Akhirnya, Ching Shih sendiri pergi berjumpa dengan Zhang Bai Ling.

Kerajaan China bersetuju supaya Ching Shih diampunkan dan dia dibenarkan untuk menyimpan semua hasil rompakannya. Bahkan, Zhang Bai Ling sendiri menjadi saksi kepada perkahwinan Ching Shih dan Chang Pao. Dengan itu, Ching Shih telah menamatkan kerjayanya sebagai seorang lanun.

Hasil perkahwinannya dengan Chang Pao, Ching Shih memperolehi seorang anak lelaki. Apabila Chang Pao meninggal dunia, Ching Shih kembali ke Guangdong dan membuka sebuah rumah perjudiannya sendiri. Dia tinggal di sana sehingga meninggal dunia pada tahun 1844.


5 Fakta Mengejutkan Tentang Penyenyap Pistol Yang Ramai Tak Tahu

Seperti mana yang dipaparkan dalam babak filem aksi Hollywood, penyerap bunyi atau penyenyap dipasang perlahan-lahan pada hujung muncul pistol adalah petanda kepada seseorang akan terbunuh.

Tetapi seperti yang dilaporkan The Washington Post, industri senjata cuba untuk membersihkan imej penyenyap dengan berhujah mengatakan penyenyap satu masalah kesihatan.

Pemburu boleh mengalami kehilangan pendengaran yang disebabkan oleh bunyi bising (NIHL) dari pendedahan berulang.

Jika anda bukan pemilik pistol atau senjata, anda mungkin terkejut apabila mengetahui bahawa penyenyap adalah tidak haram digunakan atau kebanyakan orang dalam industri senjata tidak menyebutnya sebagai "penyenyap."

Bunyi tembakan adalah sangat kuat kerana gas panas terlampau berkembang pesat dan menghasilkan gelombang kejutan ketika bergerak keluar dengan laju dari ruang pistol.

Penyenyap mengandungi siri ruang pengembangan yang sejuk dan menghilangkan gas sebelum peluru keluar.

Penyenyap pistol adalah sama seperti "muffler" (peranti untuk mengurangkan bunyi yang dikeluarkan oleh ekzos). Malah, kedua-duanya dicipta oleh orang yang sama.

Memasang penyenyap bunyi pada pistol tidak "menyenyapkan" bunyi yang kuat, tetapi ia hanya meredakan bunyi tersebut. Ini mengapa mereka dalam industri senjata memanggil peranti ini sebagai "penindas bunyi" dak bukannya penyenyap.

Tahap bunyi senapang patah 12-tolok yang tidak disenyapkan adalah 160 desibel, lebih kuat daripada berdiri di laluan apabila sebuah jet berlepas (150 desibel).

Pentadbiran Keselamatan dan Kesihatan Pekerjaan (OSHA) menetapkan 140 desibel sebagai ambang kesakitan, walaupun kurang dari 140 desibel sahaja sudah cukup untuk menyebabkan kerosakan pendengaran jangka panjang dengan pendedahan berulang.

Menurut SilencerCo, pengeluar penyenyap yang berpangkalan di Utah, sebuah senapang patah 12-tolok yang dilengkapi dengan penyenyap mengeluarkan bunyi 137 decibel dan bunyi senapang .22 telah dikurangkan menjadi 116 decibels (lebih kuat daripada sirens ambulans). Ia masih kuat tetapi tidaklah boleh menggoncang gegendang telinga anda.

Tidak seperti dengan kepercayaan popular, perkara ini mungkin menjelaskan mengapa penyenyap jarang digunakan dalam perbuatan jenayah.

Ketika ini terdapat 42 buah negeri di Amerika Syarikat di mana ia tidak menyalahi undang-undang untuk memiliki penyenyap dan 40 daripada negeri-negeri ini membenarkan penggunaan penyenyap untuk memburu.

Penyenyap dikawal selia di bawah undang-undang 1934 iaitu Akta Senjata Api Kebangsaan (NFA). Walaupun ramai orang berfikir bahawa penyenyap telah diharamkan pada tahun 1930-an untuk memerangi pembunuhan gaya Mafia, The Washington Post melaporkan bahawa pihak berkuasa lebih takut bahawa pemburu haram akan menggunakan penyenyap semasa kekurangan makanan era Depresi untuk memburu musim.

Malah, NFA tidak pernah menjadikan perbuatan menggunakan penyenyap sebagai sesuatu yang menyalahi undang-undang.

Mereka hanya memasukkan peranti ini dalam kalangan senjata api dan aksesori eksotik lain terutamanya mesingan, yang memerlukan cukai khas untuk dibeli.

Sekiranya anda ingin membeli penyenyap di mana-mana 42 negeri hari ini, anda perlu membayar cukai sebanyak RM800 kepada Biro Alkohol, Tembakau, Senjata Api dan Letupan (ATF).

Namun, ini tidak bermakna mereka mudah dibeli. Terdapat beribu-ribu kedai senjata di seluruh Amerika Syarikat menjual jenama popular seperti SilencerCo dan Liberty Suppressors, tetapi satu-satunya cara anda akan dibenarkan membeli penyenyap baru adalah jika anda lulus cek latar belakang ATF yang mana boleh mengambil masa sehingga sembilan bulan.

Berikut adalah asas bagaimana proses ini berlangsung. Pembeli membeli penyenyap dari kedai penjual senjata dan diberikan nombor bersiri.

Pembeli akan memerlukan nombor itu apabila anda mengisi Borang ATF 4, "Permohonan Pemindahan Dibayar Cukai dan Pendaftaran Senjata Api."

Pembeli akan membayar cukai RM800 yang ditetapkan oleh Akta Senjata Api Kebangsaan dan juga melampirkan gambar pasport, kad cap jari dan menjawab beberapa soalan latar belakang seperti adakah anda dalam buruan polis atau adakah anda ketagih ganja serta bahan terkawal lain?

Semua ini boleh membatalkan pembeli daripada membeli penyenyap. Selepas ATF meluluskan permohonan pembeli, pembeli boleh mendapatkan penyenyap tersebut.

Sekiranya membeli dalam talian, penyenyap akan dihantar kepada peniaga selepas pembeli diluluskan.

Sebuah kumpulan penyokong industri penyenyap iaitu American Suppressor Association menganggarkan bahawa pemeriksaan latar belakang ATF biasanya mengambil masa antara 4 dan 9 bulan.

Ini adalah halangan utama kepada pemilikan secara sah yang mahu dihapuskan oleh industri penyenyap.

Industri senjata meletakkan penyenyap sebagai satu masalah kesihatan. Malah, rang undang-undang yang akan menghapuskan cukai RM800 dan cek latar belakang ATF untuk membeli penyenyap dipanggil Akta Perlindungan Pendengaran.

Tidak ada keraguan bahawa pendedahan jarak dekat yang berulang kepada letupan senjata api akan menyebabkan kerosakan pendengaran yang berkekalan. Tetapi kenapa pemburu dan ahli sukan lain memakai palam telinga?

American Suppressor Association berpendapat bahawa banyak pemburu tidak memakai perlindungan telinga kerana mereka ingin mengetahui tentang persekitaran mereka.

Sukar untuk mendengar bunyi itik yang berhijrah atau bunyi haiwan yang bergerak dengan senyap menerusi semak-samun yang boleh membahayakan nyawa, jika memakai penyumbat telinga yang mengurangkan bunyi bising.

Manfaat keselamatan lain yang dipuji oleh industri penyenyap adalah ketepatan. Penantian letupan kuat menyebabkan penembak mengelak ketika mereka menarik pemicu.

Ini mungkin membawa kepada tembakan yang tidak tepat, yang boleh membahayakan pemburu lain atau menyebabkan kecederaan kepada haiwan itu.

Sebuah penyenyap senapang patah dari SilencerCo dijual dengan harga RM6,000. Bahkan produk terkecilnya, seperti Rimfire 6.5 auns, dijual dengan melebihi RM2,000.

Oleh sebab terlalu mahal, kita dapat melihat mengapa sesetengah peminat senjata lebih suka membuat penyenyap sendiri daripada objek rumah biasa seperti penapis minyak dan lampu suluh.

Pertama, harus diketahui bahawa satu-satunya cara untuk membuat dan menggunakan penyenyap secara sah adalah mengisi borang ATF Form 1, "Permohonan Membuat dan Mendaftarkan Senjata Api." Sekali lagi, ia dikenakan cukai yang sama iaitu RM800 dan tempoh menunggu selama sebulan.

Penyenyap Maglite, yang diperbuat daripada lampu suluh industri, merupakan salah satu penyenyap DIY yang paling popular di internet.

Perkara penting untuk semua penyenyap DIY adalah untuk mendapatkan penyesuai saiz yang tepat untuk dipasang kepada pistol atau senapang.

Satu lagi pilihan popular adalah dengan menggunakan penapis minyak atau penapis bahan api untuk kereta, atau dikenali sebagai "penyenyap Tennessee."

Anda boleh menemui beberapa tutorial video terperinci dalam talian untuk memasang penyenyap berasaskan penapis yang tidak akan menelan kos yang tinggi.


10 Jenis Ilmu Sihir Yang Popular Dalam Masyarakat Kita

Dalam zaman moden, pasti ramai yang akan menyangkal dakwaan masih wujudnya amalan ilmu sihir, kerana banyak isu dikatakan perlu berlandaskan kepada pemahaman berunsurkan sains dan teknologi semata-mata.

Walau demikian, sudah banyak kali kedengaran kisah bagaimana kondisi yang dihadapi manusia tidak dapat diperjelaskan serta diubati, langsung gagal untuk difahami sebab musababnya berlaku oleh pakar-pakar perubatan yang ada.

Sihir adalah sesuatu yang benar dan sebagai umat Islam, merupakan antara perkara yang harus kita yakini kebenarannya.

Ini kerana kisah tentang sihir terkandung dalam al-Quran serta hadis. Setakat apa yang kita tahu, amalan sihir boleh dikategorikan kepada 10 jenis gangguan utama. Pernahkah anda berdepan masalah berkaitan gangguan sihir?

Sihir penunduk digunakan bagi memaksa seseorang supaya merasakan rangsangan nafsu yang tidak normal kepada seorang individu lain, sama ada melalui aspek fizikal dan juga emosi.

Seseorang yang menjadi mangsa sihir penunduk akan senantiasa teringat seseorang dan merasakan rindu yang teramat sangat.

Dia juga boleh merasakan keinginan tinggi untuk bersama secara fizikal setiap masa dan juga mentaati apa saja kehendak pasangan atau individu lain.

Antara kes yang paling popular berlaku, pukau akan menyebabkan seseorang hilang deria yang sebelum itu berfungsi normal - sehinggakan dia berada dalam keadaan luar sedar.

Mangsa pukau boleh diminta untuk mengikut sebarang arahan atau tidur lena, menyebabkan mangsa tidak lagi sedar apa yang berlaku kepada dirinya.

Sihir jenis penyakit mampu menyebabkan seseorang hilang keupayaan menggunakan anggota badan dengan betul.

Ini akan menyebabkan seseorang itu tidak berupaya menggerakkan anggota badan sendiri - walaupun disahkan berfungsi baik oleh pihak hospital.

Sihir lumpuh ini juga boleh berlaku dengan menyebabkan rasa sakit pada anggota badan tertentu yang diserang serta  boleh juga menyebabkan serangan sawan.

Dalam kes-kes sihir kategori ini, sihir boleh digunakan bagi menyebabkan seseorang itu merasakan dirinya tiada keperluan untuk berkahwin, walaupun sudah ada yang cuba memikatnya khasnya bagi golongan wanita.

Bagi pasangan yang berkahwin pula, sihir ini mampu membuatkan kita rasa benci atau kurang senang melihat pasangan sendiri, sedangkan tidak ada sebarang masalah timbul dalam hubungan tersebut.

Sihir pengikat seringkali digunakan bagi menyerang pasangan lelaki dan wanita yang berkahwin, melibatkan alat sulit mereka.

Ada lelaki yang diserang akan mendapati alat sulitnya gagal berfungsi dengan baik setiap kali cuba bersama isteri, walhal sebelum itu baik sahaja.

Antaranya pendarahan yang hanya berlaku ketika cuba bersama, diserang rasa cemas dan takut sehingga merapatkan kedua-dua peha atau mampu juga terbentuk daging yang menutupi lubang faraj, sedangkan sebelum itu normal saja kondisinya.

Mangsa yang diserang sihir ini akan gemar melakukan perkara aneh seperti suka menjerit-jerit dan meracau, malahan ada yang bercakap dalam bahasa yang tidak diketahui.

Ada juga yang diserang sihir ini sehinggakan jadi seorang pelupa serta kurang peka dengan sekeliling, seakan terawang-awang fikirannya.

Kebanyakan mangsa sihir ini takut tempat yang terang, lebih gemar duduk di dalam kawasan yang gelap.

Sihir pendarahan akan digunakan bagi menyerang wanita yang dibenci atau kurang digemari, sehingga menyebabkan dia mengalami pendarahan luar biasa.

Antara tandanya adalah seperti haid yang luar biasa lamanya tanpa ada sebab kenapa perkara itu boleh berlaku.

Amat gemar digunakan apabila wujudnya persaingan dalam perniagaan, sihir penutup mampu digunakan dalam beberapa kaedah berbeza; seperti menutup peluang pesaing berniaga.

Mangsa sihir penutup akan mendapati kedai mereka mempunyai bau yang busuk tanpa ada punca dan yang paling popular diceritakan, kedai mereka dilihat tidak beroperasi - sedangkan setiap hari mereka tidak pernah culas berniaga.

Sihir pemisah digunakan bagi menyerang pasangan untuk membuatkan mereka berpisah, bagi memenuhi tujuan penyihir atau orang yang mengupahnya.

Pasangan sukar untuk mempunyai kesefahaman, membesarkan perkara kecil, sukar untuk memaafkan serta tidak merasa senang duduk di rumah.

Mangsa akan merasakan emosi serta fizikalnya lebih baik ketika di luar, membuatkan dia akan memilih untuk berjauhan dari pasangan.

Sihir yang paling kerap disebutkan dalam masyarakat kita; santau mempunyai banyak bentuk gangguan yang boleh berlaku.

Satu jenis santau melibatkan penggunaan bahan-bahan yang bersifat miang supaya membawa ketidakselesaan pada mangsa.

Ada juga santau yang dibuat menggunakaan bisa haiwan seperti lipan, ular dan obor-obor yang perlu diperam dengan bahan tertentu, sebelum dihantar kepada mangsa.

Tujuannya sama ada mahu mengazabkan hidup si mangsa atau lebih mangsa, mengakibatkan kematian berlaku agar pelaku puas mendengar seksaan yang lawannya terima.


Wujudkah Negara Yang Masih Dijajah Pada Ketika Ini?

Pernah tak  tertanya-tanya mengapa bahasa Inggeris dan Sepanyol dianggap sebagai bahasa yang paling penting untuk dipelajari? Atau mengapa kedua-dua bahasa ini adalah yang paling biasa digunakan di seluruh dunia?

Untuk memahami apa itu penjajahan dan sejauh mana ia telah memberi kesan kepada sejarah manusia, bayangkan bahawa anda kembali ke sekolah menengah.

Selalunya akan ada satu kumpulan yang "cool" di dalam kelas anda dan segala yang mereka lakukan dianggap penting; selebihnya hanya cuba mengikuti langkah mereka untuk menjadi "cool".

Sekiranya seorang yang "skema" atau "geek" mempunyai sesuatu yang penting untuk ditawarkan, ia tidak akan dianggap penting oleh seluruh kelas kecuali kumpulan "cool" menyukainya.

Kolonialisme adalah seperti sekolah menengah global. Di skala ini, kumpulan "cool" adalah Eropah.

Kumpulan atau negara yang menguasai orang lain dikenali sebagai kolonis atau kuasa imperialis, sedangkan negara yang ditundukkan menjadi koloni.

Permainan kuasa yang digunakan oleh negara-negara penjajah untuk mengeksploitasi negara-negara lain untuk mendapatkan keuntungan peribadi mereka, menyebarkan budaya, agama dan pendidikan mereka, menggunakan sumber mereka dan bahkan menetap secara terus di situ adalah satu penjajahan.

Menjelang tahun 1914, kebanyakan negara di dunia telah dijajah oleh Eropah. Motif utama adalah menjadi kuasa "kuasa planet" dan menguasai dunia.

Oleh itu, banyak negara Eropah, seperti Itali, Portugal, Greece, Sepanyol, England dan Jerman, mula menguasai tanah jajahan, yang membawa kepada pembahagian penjajah dunia.

Oleh itu, kebanyakan negara di Asia dan Afrika pernah dijajah.

Australia telah menjadi tanah jajahan penempatan di mana pegawai-pegawai British menetap dan menggunakannya sebagai penjara, kerana tiada siapa yang dapat melarikan diri dari negara pulau itu.

Ini semua bermula semasa "Age of Discovery", apabila negara-negara Eropah mula mencari jalan perdagangan baru, tanah baru telah ditemui oleh Christopher Columbus dan Vasco Da Gama.

Orang-orang Eropah ini berjaya memperoleh tanah-tanah tersebut kerana suku kaum pribumi tidak mempunyai kepercayaan untuk memiliki tanah seperti orang Eropah.

Orang-orang Eropah menganggap puak-puak pribumi sebagai orang jahat, kanibal dan kejam. Di bawah penyamaran perdagangan, orang Eropah mula menceroboh tanah-tanah baru ini dan menuntut hak milik.

Penaklukan mereka dilakukan dengan penyamaran yang bijak dengan justifikasi keagamaan mensasarkan orang-orang jahat, seolah-olah ia adalah tanggungjawab moral atau Eropah untuk melakukannya yang menyebabkan penyebaran agama Kristian.

Setelah menyembah unsur-unsur alam selama beribu-ribu tahun, puak-puak pribumi Amerika dan Afrika dipaksa bertukar agama untuk memeluk agama Kristian, yang mana merupakan sebab kenapa Kristian adalah salah satu daripada agama utama di seluruh dunia.

Walaupun penjajahan memberikan sedikit manfaat kepada penduduk tempatan, namun penyeksaan yang dialami tidak setimpal.

Para penjajah melabur dalam infrastruktur, perdagangan, kemudahan perubatan dan kemajuan teknologi di tanah jajahan mereka. Mereka membantu mewujudkan sistem demokrasi kerajaan dan menyebarkan celik huruf.

Di bawah kepercayaan agama, banyak tindakan ketenteraan telah diambil terhadap puak-puak pribumi. Orang Hispaniola dikurangkan kepada 15,000 daripada 250,000 di bawah pemerintahan Sepanyol.

Perbuatan peperangan yang serupa telah dilihat di Afrika dan tanah jajahan lain yang cuba memberontak terhadap penjajahan.

Kita semua sedar tentang Perhambaan Kulit Hitam dan perkauman bertahun-tahun, perhambaan dan penyeksaan yang dialami penduduk tempatan.

Orang asli telah dijual sebagai hamba kepada orang "kulit putih" atau diambil sebagai tentera untuk berperang, terutamanya dalam Perang Dunia.

Budaya orang putih, pendidikan dan agama telah dikenakan ke atas orang-orang dengan warna kulit yang lain, bertentangan dengan keinginan mereka.

Penjajahan juga mempunyai kesan psikologi mendalam di mana bukan sahaja tanah mereka diambil, tetapi juga fikiran mereka.

Penduduk tempatan mula merasa seperti bangsa yang lebih rendah berbanding dengan 'orang kulit putih', menghancurkan harga diri mereka dan meracuni budaya mereka.

Selepas perang yang tak terkira banyaknya antara penjajah dan penduduk tempatan, gelombang dekolonisasi melanda ke seluruh dunia pada abad ke-20, membebaskan majoriti negara di dunia daripada pemerintahan kolonial dan mewujudkan identiti mereka yang bebas.

Terdapat revolusi politik selepas pembentukan Bangsa-Bangsa Bersatu pada tahun 1945 yang melindungi wilayah-wilayah semua negara dan mengekalkan keamanan antarabangsa.

Walau bagaimanapun, masih ada 16 wilayah yang berada di bawah pemerintahan penjajah iaitu oleh United Kingdom, Amerika Syarikat dan Perancis.

Hubungan ini dikenali sebagai Sisa Penjajahan. Kawasan-kawasan ini belum mencapai status kerajaan sendiri dan dilabelkan sebagai NSGT (Wilayah Bukan Mandiri) yang mana mempunyai jumlah populasi seramai 2 juta orang di bawah pemerintahan penjajah.

Wilayah-wilayah tersebut termasuklah Sahara Barat, Kepulauan Falkland, Bermuda, Kepulauan Cayman, Kepulauan Virgin Amerika Syarikat, Gibraltar, Polinesia Perancis, Guam dan lain-lain.

Wilayah ini bukan hanya tompokan kecil di peta dunia, tetapi sebenarnya mempunyai kepentingan ekonomi yang penting bagi penjajah.

Kepulauan Cayman dan Bermuda berada di senarai sepuluh teratas berdasarkan KDNK per kapita dan Guam menyediakan keselamatan serantau yang penting.

Gibraltar dan Falklands dipertikaikan secara diplomatik sehingga menjadi sukar untuk mendapatkan kemerdekaan.

Kolonialisme hanyalah permainan kuasa jahat dan tamak yang perlu dibasmi sepenuhnya seperti penyakit yang berleluasa.

Selain daripada dekolonisasi secara fizikal, dekolonisasi minda jajahan juga penting kerana kolonialisme masih memberikan kesan pada ingatan dan sikap mangsa, yang mana kebanyakannya merasa sukar untuk melupakan pengalaman ngeri.


5 Konsep dan Strategi Gerakan Kristian Dalam Zaman Moden

Dakwaan berkenaan berlakunya gerakan secara sulit yang dilakukan pengikut ajaran Kristian, bagi menyebarkan kepercayaan mereka di Malaysia seringkali sahaja dikongsi, tanpa diketahui kebenarannya. Apatah lagi apabila banyak pihak dilihat tidak berpuas hati dengan dasar negara kita yang menghalang penyebar-penyebar ini dengan dua cara berbeza.

Yang pertama, individu yang memeluk Islam tidak dibenarkan keluar daripada agama Islam secara rasmi. Yang kedua pula, individu bukan Muslim tidak dibenarkan menyebarkan kepercayaan mereka kepada orang Muslim di Malaysia. Dua perkara ini menjadi punca utama banyak gerakan ajaran Kristian mahu menjadikan Malaysia sebagai sasaran mereka.

Namun, kebanyakan dakwaan yang tular jarang sekali memberikan pendedahan yang berbentuk maklumat sebenar atau informasi betul, sebaliknya hanya dipenuhi dengan dakwaan tanpa bukti atau berdasarkan pandangan semata-mata. Jadi untuk hari ini, mari kita fahami apakah strategi dan badan-badan yang menjadi tulang belakang gerakan penyebaran Kristian, bukan saja di Malaysia malahan di seluruh dunia.

'The 10/40 Window' merupakan kawasan segi empat yang terletak di bumi merangkumi kawasan daripada Afrika barat sehinggalah ke Asia timur, dianggap sebagai kawasan yang sangat penting untuk dipastikan dapat disampaikan ajaran Jesus Christ. Jendela ini dinamakan sebagai 10/40 kerana kedudukannya yang terletak 10 darjah ke utara ekuator bumi hingga 40 darjah latitud di garis ekuator. Malaysia terletak di dalamnya.

Jendela 10/40 ini mula diperkenalkan sebagai satu konsep penyebaran agama oleh seorang perancang strategi ajaran Kristian bernama Luis Bush, seorang warga Argentina tetapi kini berkhidmat di Singapura.

Bush memperkenalkan strategi ini berikutan rasa bimbang beliau terhadap nasib masyarakat yang dipercayai beliau hidup dalam kesesatan, disebabkan kurangnya pendedahan kepada ajaran Kristian. Jendela 10/40 merupakan kawasan di mana majoriti agama besar dunia berasal, iaitu Islam, Buddha dan Hindu jadi jendela ini turut dinamakan sebagai 'kawasan penentangan' atau 'resistant belt' yang perlu disedarkan daripada hidup sia-sia.

Sekiranya 'Window 10/40' merupakan kawasan yang perlu disebarkan ajaran Kristian, Jendela 4/14 pula merupakan gerakan evangelical Kristian yang mahu melatih kanak-kanak berusia 4 hingga 14 tahun sebagai pendakwah Kristianisasi yang berkesan. Ini kerana banyak kajian menunjukkan kebanyakan individu kecil menerima ajaran tersebut dalam lingkungan usia itu.

Dengan menggunakan formula 4R iaitu 'reach, rescue, root and release' atau 'sampaikan, selamatkan, kukuhkan dan lepaskan', kanak-kanak ini diharapkan agar dapat mengikuti ajaran yang dibawa pihak gereja, sebelum mereka sendiri mula menyebarkan kepercayaan mereka secara semula jadi.

Diperkenalkan pada tahun 1996, strategi ini walaupun mempunyai ramai pengikutnya turut sama mendapat kritikan daripada penganut agama Kristian sendiri. Ini kerana ada pihak menganggap meletakkan bebanan berdakwah pada usia muda merupakan satu perkara yang tidak sepatutnya dilakukan.

Strategi ini dimeterai secara rasmi di New York pada tahun 2009, melalui persidangan melibatkan 360 pemimpin tertinggi ajaran Kristian seluruh dunia yang berikrar akan meletakkan konsep ini sebagai salah satu asas penyebaran mereka. (4/14 Window Global Summit)

Berbeza dengan strategi jendela 10/40 dan 4/14, OpenDoors pula mempunyai matlamat yang berbeza namun masih lagi berkisar kepada penganut agama Kristian. Open Doors adalah badan utama dunia yang berusaha melindungi dan menyelamatkan penganut Kristian daripada tekanan yang dihadapi oleh mereka, akibat situasi buruk yang ditimbulkan sama ada kerana ketidak stabilan negara mahupun dasar kerajaan.

Bagi Open Doors, mana-mana penganut agama Kristian yang ditekan hanya kerana amalan kepercayaan mereka, perlu diselamatkan dengan beberapa kaedah tertentu. Mereka menggariskan beberapa ciri yang perlu ada sebelum sesuatu komuniti atau negara itu, layak dikatakan menekan penganut Kristian dengan beberapa negara menjadi sasaran utama mereka.

Mendokong sepenuhnya hak mengamal dan kebebasan beragama di seluruh dunia, Open Doors menganggarkan di seluruh dunia ada lebih 250 juta orang penganut Kristian yang perlu dilindungi. Pada ketika ini, negara pertama menekan penganut Kristian adalah Korea Utara dengan 10 tempat teratas majoritinya diisikan oleh negara-negara Islam. Malaysia berada pada kedudukan ke 42 tahun ini.

Salah satu peristiwa terpenting dalam gerakan evangelikal Kristian berlaku pada tahun 1974 melalui persidangan pertama 'Congress on World Evangelization' atau COWE. Turut dikenali dengan nama The Lausanne Congress atau Kongres Lausanne, kerana diadakan di Lausanne, Switzerland - persidangan besar ini berjaya mengumpulkan pemimpin-pemimpin Kristian daripada 150 buah negara bagi membincangkan kaedah untuk menyebarkan Kristian dengan lebih berkesan.

Pada persidangan ini, mereka menggariskan beberapa panduan untuk memudahkan masyarakat setempat menerima ajaran Kristian seterusnya mengurangkan kesan penolakan yang kerap kali berlaku. Antaranya adalah dengan memastikan pendakwah Kristian mampu menggunakan bahasa ibunda masyarakat negara sasaran mereka, supaya mudah diserapkan elemen-elemen Kristian dalam mesej yang ingin dibawa.

Beberapa kaedah dibangunkan bagi memudahkan pembukaan gereja-gereja di kawasan baru, dengan program latihan diperkenalkan bagi memudahkan generasi baru penyebar Kristian dilatih agar pelapis-pelapis yang berkelayakan dapat meneruskan usaha generasi sebelum mereka. Dalam Kongres inilah, ikrar yang dinamakan 'The Lausanne Covenant' dipersetujui, menggariskan satu bentuk gerakan evangelikal yang lebih teratur dan tersusun di seluruh dunia.

Dimulakan sebagai dua gerakan berbeza yang digelarkan sebagai 'AD2000 & Beyond' serta 'Joshua Project 2000,' kedua-dua strategi ini diperkenalkan semasa sesi persidangan Kongres Lausanne kedua, yang dianjurkan pada tahun 1989 di Manila. Kedua-dua gerakan yang dirancang ini mempunyai satu matlamat sama - untuk berjaya menubuhkan gereja di setiap lokasi di mana masyarakat tempatan tidak mengetahui tentang ajaran Kristian.

Diketuai oleh 4 orang pemimpin yang mewakili empat negara berbeza iaitu Luis Bush dari Argentina, Thomas Wang dari China, John Richard dari India dan Joon Gon Kim dari Korea Selatan, harapan gerakan ini adalah untuk mewujudkan gerakan Kristianisasi yang tidak bertindih antara satu sama lain, bagi membolehkan proses penyebaran yang lebih efektif.

Gerakan ini dikatakan mula benar-benar aktif selepas perlantikan George W. Bush sebagai Presiden Amerika Syarikat. Pada tahun 2001, beliau menubuhkan 'White House Office of Faith Based and Neighborhood Partnerships', bagi membolehkan dana kerajaan disalurkan gerakan penyebaran Kristian dan pembukaan lebih banyak gereja. Usaha ini diteruskan lagi pada era Barrack Obama, sebelum Donald Trump meminda penubuhan gerakan ini menukarkannya kepada Center of Faith and Opportunity Initiatives.

Sasaran utama pergerakan ini adalah untuk mengenalpasti secara statistik, mana-mana komuniti di seluruh dunia yang belum berpeluang mendengar tentang ajaran Kristian. Mereka akan menyediakan pengkalan data bagi memudahkan perkongsian maklumat dan informasi yang diperlukan, untuk memudahkan kumpulan-kumpulan penyebar Kristian menetapkan fokus mereka.

Pada ketika ini, AD2000 dan Joshua Project 2000 sudah digabungkan sebagai satu badan, dinamakan sebagai 'Joshua Project' serta diletakkan di bawah US Centre for World Mission, yang beroperasi dari Pasadena, California.


Mana Pergi Harta Pablo Escobar Selepas Kematiannya

Pablo Emilio Escobar Gaviria adalah Raja Dadah yang paling terkenal di dunia dan juga pengasas kepada Kartel Madellin di Madellin, Colombia. Ketika zaman kemuncaknya, kekayaan Escobar dikatakan bernilai USD 30 billion (bersamaan USD 58 billion atau RM 242,000,000,000 pada 2018).

Ketika itu, jumlah transaksi perniagaan Kartel Madellin dikatakan mencecah sehingga USD 420 juta (RM 1.758 billion) seminggu. Tidak hairanlah mengapa Pablo Escobar disenaraikan oleh majalah Forbes sebagai "Orang Terkaya Dunia" selama tujuh tahun berturut-turut.

Walaupun dia melantik abangnya, Roberto Escobar, untuk menguruskan kewangan Kartel Madellin, kekayaan Raja Dadah itu sukar dijejaki selepas kematiannya. Persoalannya, ke manakah perginya semua duit itu?

Pablo Escobar mempunyai enam orang adik-beradik iaitu Roberto, Luz Maria, Argemiro, Alba Marina, Luis Fernando dan Gloria Ines. Namun, hanya dua sahaja yang mempunyai akses terhadap kekayaan Pablo semasa dia hidup dan selepas dia meninggal dunia iaitu Roberto dan Alba Marina.

Roberto Escobar pernah menulis sebuah buku berjudul "The Accountant's Story : Inside the Violent World of the Madellin Cartel". Buku itu mendedahkan di mana Pablo menyimpan semua duitnya semasa berkuasa.

Dalam buku itu, Roberto menjelaskan bahawa banyak wang Pablo Escobar telah dibelanjakan kepada pegawai-pegawai kerajaan dan pihak berkuasa. Ia sama ada untuk memberi rasuah atau membiayai kempen yang memberi kepentingan kepadanya.

The New York Times melaporkan bahawa antara kempen kontroversi yang dibiayai Raja Dadah itu adalah kempen Presiden Colombia, Ernesto Samper. Pablo dikatakan telah menyalurkan jutaan dolar kepada presiden sebagai ganti meringankan hukuman kesalahan penyeludup dadah.

Pablo juga menggunakan berjuta-juta dolar untuk membentuk imej sebagai seorang wira seperti "Robin Hood" dengan membantu orang ramai. Dia membina rumah, stadium, sekolah, hospital dan juga menanggung kos perubatan rakyat di Madellin.

Kartel itu juga membelanjakan sejumlah wang besar untuk membeli getah pengikat. Mereka menggunakan banyak getah pengikat untuk mengikat wang tunai yang diperolehi secara harian dalam jumlah yang banyak. Jumlah yang dibelanjakan Pablo untuk membeli getah pengikat adalah bersamaan dengan wang yang dibelanjakannya untuk membeli rumah dua tingkat.

Namun, jumlah itu tidak bermakna bagi lelaki seperti Pablo Escobar yang pernah membakar wang kertas USD 2 juta hanya untuk memanaskan badan anak perempuannya.

Untuk lebih memahami apa yang berlaku kepada semua harta Pablo Escobar selepas dia meninggal dunia, pengkaji telah membahagikan aset-asetnya kepada empat kategori:

Pablo telah menyembunyikan banyak wang tunai dalam hutan atau tempat-tempat rahsia. Ramai orang menganggap ada peta yang dihasilkan Pablo untuk lokasi persembunyian itu tetapi sebenarnya tiada. Dia hanya menghafalnya dan memberitahu kepada mereka yang perlu sahaja.

Selain itu, Pablo Escobar juga tidak mewasiatkan wang yang ditinggalkan kepada keluarganya. Sebab itulah anak-anaknya sendiri tidak memperolehi wang yang banyak selepas kematian Pablo.

Dalam temubual ekslusif bersama CNN, anak lelaki Pablo bernama Sebastian menjelaskan bahawa sebahagian besar dari aset kategori pertama pergi kepada kerajaan Colombia. Ia termasuklah wang yang dikaitkan dengan Pablo atau orang-orang yang terdekat dengannya.

Dalam buku berjudul "Pablo Escobar : My Father" yang ditulis Sebastian, dia mendedahkan bahawa Kartel Cali dan Los Pepes (kumpulan yang menentang Kartel Madellin) telah menuntut bayaran daripada kerajaan kerana menjatuhkan Raja Dadah itu. Mana-mana aset yang tidak diambil kerajaan akan dirampas oleh Kartel Cali dan Los Pepes.

Sebastian juga memberitahu CNN bahawa kedua-dua kumpulan ini mencuri kebanyakan aset dalam kategori kedua untuk diri mereka sendiri. Kebanyakan bekas anggota Kartel Madellin yang masuk ke dalam Kartel Cali selepas kematian Pablo mendedahkan lokasi di mana Raja Dadah itu menyembunyikan wang dan hartanya.

Anggota Kartel Madellin yang tidak menyertai Kartel Cali juga telah mengambil sebahagian besar wang dan harta dari aset kategori kedua ini selepas kematian ketua mereka.

Dalam bukunya, Sebastian menceritakan betapa sukarnya hidup mereka selepas kematian Pablo Escobar. Tanpa Raja Dadah dan Kartel Madellin, keluarga Pablo terpaksa membeli seluruh tingkat sebuah hotel dan tinggal di situ.

Pihak kerajaan juga telah menempatkan pengawal untuk menjaga keluarga Pable Escobar daripada musuh-musuhnya. Namun, ia menjadi satu pelaburan yang mahal apabila pengawal-pengawal yang ditugaskan kerajaan ini juga mula meminta bayaran daripada keluarga Escobar.

Apabila kekurangan wang, Sebastian meminta ibu saudaranya iaitu Alba Marina untuk pergi ke salah satu tempat simpanan rahsia yang mengandungi wang tunai bernilai USD 6 juta. Malangnya, Alba Marina pulang dan memberitahu bahawa sudah tiada duit lagi di situ.

Kartel Cali dan Los Pepes juga cuba untuk menangkap ahli keluarga Escobar bagi mendapatkan apa sahaja harta yang ada. Keluarga Escobar terpaksa berpindah dari satu negara ke negara lain. Mereka berkemungkinan besar menggunakan dana kategori kedua dan ketiga yang mampu diakses.

Mereka kemudian menjalani hidup sederhana yang jauh dari populariti di Bueno Aires, Argentina, kecuali Sebastian yang seolah-olah suka dunia glamor sebagai anak kepada Raja Dadah itu.

Tiada siapa tahu di mana hilangnya wang selebihnya yang mungkin bernilai berpuluh-puluh juta USD lagi. Ia mungkin tersembunyi di hutan-hutan atau rumah-rumah terbengkalai di sekitar Colombia.


7 Tatu Pelik Yang Diharamkan Di Seluruh Dunia

Apabila melibatkan tatu, apa yang paling ditakuti adalah mendapatkan tatu yang mungkin dikesali di masa depan.

Walaupun ia dilihat sebagai hak peribadi, namun masyarakat melihat tindakan ini sebagai sesuatu yang tidak patut kerana ia seolah-olah merosakkan badan yang suci dan juga boleh mendapat jangkitan kuman.

Namun walaupun anda selesa dengan tatu yang anda buat, pasti ada pihak yang tidak akan bersetuju.

Malah, sesetengah tatu boleh membuatkan anda berada dalam masalah besar. iluminasi.com kongsikan 5 tatu pelik yang diharamkan di seluruh dunia.

Di negara-negara Eropah seperti Jerman, Perancis dan Slovakia, terdapat undang-undang khusus yang melarang paparan atau penggunaan awam simbol-simbol Nazi, khususnya tatu, bendera, pakaian seragam dan bentuk ucapan.

Walaupun sikap umum terhadap tatu di Jerman benar-benar diterima, sesetengah daripadanya boleh membawa masalah yang serius.

Malah, seksyen 86a Kanun Jenayah Jerman mengharamkan paparan mana-mana tatu dengan swastika, rune Sig yang digunakan oleh SS, salib Celtic yang bergaya, salib solar dan unsur-unsur lain yang berkaitan dengan budaya Nazi.

Simbol lain yang dilarang di negara ini termasuk tukul dan sabit, bintang merah, dan bendera merah yang biasanya digunakan sebagai lambang Parti Komunis.

Walaubagaimanapun, undang-undang ini tidak terpakai di Britain, sebab itu Putera Harry tidak melanggar undang-undang dengan pakaian Nazi yang mewah pada tahun 2005.

Thailand merupakan negara Buddha yang kuat dan patung-patung serta imej-imej Buddha dianggap sebagai benda suci bagi ibadat di sana.

Tetapi jika anda berfikir bahawa ini adalah alasan yang baik untuk mendapatkan tatu Buddha yang cantik yang selalu anda impikan, anda benar-benar salah.

Mempunyai gambar kepala Buddha di lengan atau belakang dianggap sangat tidak sopan, tidak sesuai budaya, dan menyinggung ke arah keagamaan penduduk. Itulah sebabnya Thailand telah melarang tatu Buddha untuk kedua-dua pelancong dan penduduk setempat.

Ia juga diharamkan di beberapa negara Asia Tenggara termasuk Sri Lanka. Pada tahun 2014, seorang pelancong Inggeris ditahan dan dihantar pulang dari Sri Lanka kerana pihak berkuasa menganggap bahawa tatu Buddha pada lengannya "mengguris hati orang lain".

Tatu kekal sebenarnya dilarang dalam kalangan umat Islam Sunni kerana tatu mengubah ciptaan Allah dan oleh itu ia berdosa.

Malaysia yang majoritinya beragama Islam telah menunjukkan permusuhan terhadap tatu yang mengandungi ikonografi atau simbol agama.

Pada tahun 2012, gambar penyanyi R&B yang memenangi anugerah Grammy iaitu Erykah Badu menunjukkan dia mempunyai tatu perkataan Arab bagi "Allah" di bahunya.

Pihak berkuasa Malaysia mengharamkan konsertnya dan mengharamkannya daripada membuat persembahan, menggelarkan tatu itu sebagai 'penghinaan terhadap Islam dan kesalahan yang serius'.

Oklahoma adalah negeri terakhir Amerika Syarikat untuk mengekalkan larangan tatu tetapi sejak tahun 2006, mendapatkan tatu tidak lagi diharamkan di seluruh Amerika.

Namun, sesetengah tatu masih diharamkan di beberapa negeri. Sebagai contoh, adalah haram untuk mendapatkan tatu dalam jarak satu inci dari mata anda di Georgia, dan ini juga termasuk dengan eyeliner kekal.

Ia juga menyalahi undang-undang di sesetengah negeri untuk mendapatkan tatu jika anda mabuk

Di Jepun, tatu mula dirangkumi sebagai perbuatan menyalahi undang-undang ketika pemerintahan Meiji pada tahun 1872.

Walaupun secara teknikalnya tidak bertentangan dengan undang-undang untuk mendapatkan tatu sejak 1948, masih terdapat stigma sosial yang besar terhadap seni tubuh di negara ini (ini juga berlaku di Selatan Korea dan Vietnam).

Ini disebabkan oleh tatu biasanya dikaitkan dengan geng-geng jenayah di Jepun, maka ia sering diharamkan di kolam renang awam, rumah mandi, gim dan bahkan beberapa hotel.

Ia bukanlah sesuatu yang tidak biasa untuk restoran atau kedai-kedai untuk tidak menerima pelanggan yang mempunyai tatu yang kelihatan.

Tiada tatu pada tangan atau muka yang dibenarkan di Denmark. Di negara ini, tatu tangan, leher, atau muka seseorang adalah sesuatu menyalahi undang-undang sejak tahun 1966.

Walau bagaimanapun, nampaknya undang-undang ini tidak diikuti dengan ketat kerana ketika ini terdapat banyak orang Denmark yang mempunyai tatu di bahagian ini.

Bagaimanapun, mereka hanya boleh pergi ke negara lain di sekeliling Denmark untuk menambah tatu lengan mereka dan mengelakkan hukuman.

Di Korea Utara, kandungan tatu dikawal ketat oleh Parti Komunis dan mesti diluluskan sebelum dibuat, walaupun kadang-kala peraturan ini mungkin agak samar-samar.

Sebagai contoh, anda tidak boleh mendapatkan tatu perkataan "cinta" untuk keluarga anda, tetapi jika ia menyatakan kasih sayang anda terhadap negara dan pimpinan utama, itu tidak mengapa.

Beberapa tatu Korea Utara yang paling popular adalah "Pertahanan Tanah Air," gambar burung merpati yang mewakili keamanan, dan helang untuk kekuatan.

Sebaliknya, mempunyai tatu gambar wajah Kim Jong-un pada bicep anda akan membawa hukuman segera kerana imej keluarga berkuasa adalah suci di negara ini.

Juga, jika seorang wanita di Korea Utara mempunyai tatu, biasanya ia bermaksud bahawa dia berasal dari keluarga yang tidak baik.


Kenapa Kita Tidak Kuasakan Kereta Menggunakan Tenaga Solar?

Apabila kita menyedari bahawa arang batu di Bumi, yang bertanggungjawab terhadap kira-kira 70% daripada keperluan tenaga kita mungkin kehabisan, kita memutuskan untuk mencari pengganti.

Sudah tentu kita mempunyai diesel dan petrol dan gas asli, tetapi kedua-duanya juga akan kehabisan satu hari nanti.

Selama dua dekad yang lalu, manusia telah berusaha menggunakan sumber tenaga yang boleh diperbaharui sebagai penyedia tenaga utama.

Matahari boleh didapati hampir di mana-mana di Bumi dan kini merupakan salah satu pilihan yang paling menarik bagi penjanaan tenaga.

Sungguh menghairankan bahawa kita telah mengetahui tentang kuasa matahari selama beribu tahun lalu, tetapi belum dapat memanfaatkan tenaga solar sehingga baru-baru ini.

Terdapat sumber kuasa yang lain juga, seperti angin dan tenaga pasang surut, tetapi untuk memanfaatkan ini, lokasi yang lebih spesifik mesti dibangunkan.

Ingenhousz, ahli fizik Belanda, adalah orang pertama yang menemui fotosintesis dalam tumbuh-tumbuhan.

Ia merupakan kesimpulan Ingenhousz bahawa tumbuh-tumbuhan mempunyai klorofil yang menyerap cahaya matahari dan menggunakan tenaga cahaya ini, bersama-sama dengan CO2 atmosfera, untuk menyediakan gula dan air.

Ini berlaku pada tahun 1730 dan oleh kerana sel manusia tidak mengandungi klorofil, kita tidak boleh menghasilkan makanan untuk diri kita sendiri.

Pada tahun 1839, Edmond Becquerel, seorang saintis Perancis (bapa Henri Becquerel, orang pertama yang mengamati radioaktiviti) mendapati bahawa bahan-bahan tertentu dapat menghasilkan elektrik apabila terdedah kepada cahaya.

Penemuannya telah 'direalisasikan' selepas hampir 100 tahun apabila Russell Ohl menghasilkan sel suria pertama pada tahun 1941.

Pada mulanya, sel suria mempunyai kecekapan yang sangat rendah dan tidak dianggap sebagai sumber tenaga elektrik yang berdaya maju. Ketika ini, modul solar yang paling cekap menukarkan kira-kira 21.5% tenaga suria kepada tenaga elektrik.

Penuaian tenaga solar masih pada peringkat awal pembangunan. Kita perlu belajar lebih banyak dan mencuba dalam bidang ini, tetapi sumber semulajadi ini mempunyai potensi besar.

Matahari "menghentam' kita dengan hampir 173,000 terawatt tenaga setiap saat yang mana hampir 10,000 kali keperluan tenaga bumi!

Jika kita berjaya menuai sinaran suria ini untuk satu jam, ia cukup untuk menjadi bekalan tenaga seluruh dunia untuk setahun!.

Namun, perkara yang perlu diambil kira adalah adakah terdapat risiko dalam menuai sumber tenaga ini? Jika ia sangat berpotensi, kenapa kita tidak menggunakanannya?

Para saintis di seluruh dunia sangat teruja dengan prospek untuk menggunakan tenaga ini dan pelbagai aplikasi yang digunapakai ke atas elektrik telah direka supaya boleh berfungsi menggunakan panel solar.

Kita telah mencuba menggunakan tenaga suria untuk mentol, jam tangan, pengecas mudah alih, dan banyak produk lain, tetapi tidak ada yang berjaya untuk dikomersialkan dan secara meluas menggantikan produk sedia ada.

Pada dasarnya, walaupun kita mahu menggunakan sumber tenaga ini dalam kehidupan seharian, terdapat batasan terhadap penggunaannya.

Dalam masa-masa kebelakangan ini dengan kemunculan kereta elektrik, idea untuk menjanakan mereka dengan tenaga solar juga mendapat perhatian.

Pertama, walaupun kereta elektrik menggunakan elektrik dan tidak menggunakan bahan api fosil, ia masih tidak mesra alam.

Ramai yang salah faham bahawa produk yang tidak menggunakan bahan api fosil bererti "mesra alam", yang agak tidak masuk akal kerana elektrik yang kita gunakan dihasilkan dengan membakar bahan api yang sama.

Bagaimanapun, bagaimana jika kereta anda mempunyai panel solar yang boleh mengecajnya? Ini bermakna kereta akan menjadi mesra alam.

Tesla Model 3 sepatutnya mempunyai bumbung panel solar dan Karma Revero juga mendakwa mempunyai bumbung solar yang sepatutnya menguasakan kereta berbanding elektrik.

Walaupun dengan kecekapan sel suria tertinggi yang mana sekitar 46%, masih ada keraguan bahawa bumbung solar boleh menguasakan semua fungsi penting kereta.

Kecekapan panel solar yang digunakan sekarang tertakluk kepada pemenuhan kriteria yang berbeza, termasuk yang berikut:

1. Jenis panel solar - Pada dasarnya terdapat tiga jenis panel, yang mana panel solar mono-kristal adalah panel yang paling cekap, diikuti panel poli kristal dan panel filem tipis adalah paling kurang efisien. Bergantung kepada jenis panel solar yang digunakan, jumlah tenaga elektrik yang dihasilkan berbeza dengan ketara.

2. Luas - Panel solar merangkumi sejumlah besar luas kawasan. Kawasan 10 kaki persegi boleh menghasilkan kira-kira 50W kuasa di bawah situasi yang ideal. Kereta rata-rata mempunyai keluasan 10 hingga 25 kaki persegi di atas bumbung, yang boleh menjana antara 50 hingga 150 W. Kuasa sekuat ini masih tidak cukup untuk menyalakan sebuah mentol.

3. Suhu - Suhu sederhana adalah ideal, kerana suhu yang sangat tinggi dapat mengurangkan kecekapan panel solar. Dan apa yang boleh dilakukan ketika musim sejuk atau hujan? Kereta mesti berfungsi dalam semua keadaan cuaca, jadi jika panel solar menghadkan fungsi kereta, ia menjadi tidak praktikal.

4. Teduh - Halangan pada panel solar mengurangkan kecekapannya dan dapat mengurangkan keberkesanan seluruh sistem suria. Kereta sudah tentu akan terhalang daripada cahaya suria apabila diletakkan di bawah garaj kerana infrastruktur dan norma budaya kita sekarang tidak direka dengan tidak mengambil kira kereta solar.

5. Sepanjang hayat - Sel PV tidak kekal. Ia merosot pada kadar 0.5% selepas penggunaan tahun pertama. Apa yang berlaku sekiranya sel solar merosot dari masa ke masa? Bagaimanakah parameter prestasi boleh dipenuhi?

6. Kos - Yang paling penting, kos panel dan R&D yang diperlukan untuk memanfaatkan tenaga matahari melebihi manfaat yang disediakan oleh panel solar.

Kebanyakan kereta hari ini yang mempunyai bumbung suria dan menggunakan tenaga suria untuk menguasakan beberapa fungsi asas kereta.

Bagi kenderaan untuk mendapatkan caj dari panel solar yang boleh bertahan sejauh 480 kilometer, anda perlu menunggu kira-kira 90 jam, yang merupakan jumlah masa terlalu lama.

Walaupun masih ada masa sebelum kita boleh memandu kereta yang dikuasakan sepenuhnya oleh tenaga solar, terdapat beberapa alternatif ketika ini seperti stesen janakuasa solar, yang direka untuk mengurangkan pergantungan kita terhadap bahan api fosil untuk elektrik.

Menjana elektrik dari panel solar bukan satu tugas yang mudah. Mengambil kira kecekapan panel, untuk menguasakan kereta atau keperluan elektrik rumah, kita memerlukan panel yang jauh lebih cekap dan ia masih belum dikecapi.


Pemilihan Pasangan Oleh Wanita Dipengaruhi Oleh Bapa Mereka

Sedar atau tidak, sebenarnya hubungan antara setiap bapa dan anak perempuan adalah unik. Baik atau buruk, hubungan ini tetap akan sentiasa ada.

Apa yang menarik perhatian ahli psikologi ialah bagaimana semua bapa memberikan impak kepada pendidikan anak perempuan sama ada hadir atau tidak hadir dalam kehidupan anak mereka.

Keibubapaan melibatkan kelakuan, mekanisme, dan fikiran yang berkembang secara tidak sedar pada kanak-kanak ketika mereka membesar menjadi dewasa.

Dan akhirnya, mereka akhirnya ia akan memberikan kesan terhadap keputusan kompleks iaitu dalam memilih pasangan.

Seperti kebanyakan anak perempuan, anda mungkin tertanya-tanya pada satu ketika dalam hidup anda bagaimana ayah anda telah mempengaruhi hubungan anda dengan lelaki.

Apakah kesannya terhadap jenis lelaki yang anda pilih setakat ini, kualiti hubungan itu, keputusan seksual anda dan apakah perkahwinan anda mungkin berakhir dengan perceraian?

Dalam buku beliau yang berjudul "Between Fathers & Daughters: Strengthening & Rebuilding Relationships", ahli psikologi Linda Nielsen berkongsi nilai kehadiran ayah dalam kehidupan seorang anak.

Linda cuba untuk menunjukkan bagaimana ibu bapa mempengaruhi keputusan anak perempuan mereka dalam hal-hal seperti kerjaya, cita rasa peribadi dan prestasi akademik.

Berita baiknya adalah bahawa anak perempuan yang membesar dengan hubungan berkasih sayang, disokong dan berkomunikasi dengan ayah mereka seolah-olah mendapat kesan yang baik  dalam kehidupan romantis mereka.

Sebagai remaja, anak-anak perempuan bertuah ini berkemungkinan untuk kurang melakukan hubungan intim pada usia muda atau mempunyai hubungan intim dengan beberapa lelaki yang berbeza.

Ini bermakna mereka kurang berkemungkinan mengidap penyakit atau hamil. Sebagai orang dewasa muda, mereka mempunyai keyakinan diri untuk mengatakan "tidak" kepada sebarang tingkah laku seksual yang membuat mereka berasa tidak selesa.

Mereka cenderung untuk menjadi lebih yakin di sekeliling lelaki dan tidak akan membiarkan sesiapa mengambil kesempatan terhadap usia muda mereka.

Dan mereka kurang berkemungkinan mempunyai hubungan intim dengan lelaki yang mereka tidak kenal atau bersetubuh di bawah pengaruh alkohol atau dadah.

Secara ringkasnya, anak-anak perempuan yang mendapat kasih sayang ayah ini tidak menggunakan hubungan intim sebagai cara membeli cinta dan perhatian.

Selain itu, anak-anak perempuan yang mempunyai hubungan yang sihat dengan bapa mereka mempunyai hubungan yang lebih memuaskan dengan teman lelaki atau suami mereka.

Dengan lelaki dalam kehidupan mereka, anak-anak perempuan ini dapat menyatakan pendapat mereka dengan jujur, menegaskan diri mereka tanpa agresif dan bertegas dengan pendirian mereka tanpa takut ditolak.

Sebaliknya, anak perempuan yang tidak mempunyai hubungan baik dengan bapa mereka ketika membesar cenderung mempunyai hubungan yang lebih bermasalah dengan lelaki.

Tidak menghairankan, mereka lebih cenderung untuk bercerai berbandin anak perempuan yang mempunyai hubungan sihat dengan ayah.

Mereka sama ada terlalu ketakutan atau terlalu agresif dalam meminta apa yang mereka perlukan atau ketika cuba menyelesaikan masalah.

Mereka juga sama ada terlalu menjangkakan terlalu tinggi atau terlalu rendah terhadap pasangan mereka.

Seseorang yang tidak berasa disayangi atau dicintai oleh ayahnya sendiri mungkin mengharapkan lelaki memberikan perhatian, persetujuan dan pemujaan yang tidak berkesudahan.

Ia boleh dijelaskan dengan lebih mudah menggunakan metafora. Sebagai contoh, anda pergi ke kedai runcit untuk membeli sesuatu.

Jika anda masuk ke dalam kedai runcit dalam keadaan lapar, kemungkinan besar anda akan membeli makanan ringan di mana anda terburu-buru dan tidak mempunyai senarai makanan sihat untuk dibeli.

Dalam cara yang sama, anak perempuan yang tidak mempunyai hubungan sihat dengan bapa mereka mungkin mengalami "father hunger".

Dan apabila mereka membeli makanan (mencari pasangan lelaki) , mereka cenderung untuk memilih yang "tidak sihat".